#voiceofpanipat #parmod vij विज के नामांकन में नहीं पहुची रोहिता रेवड़ी video - id 361b929b7c35cc - Veblr\nख़ेसारी लाल के बाद Parmod Paremi Yadav को मिली जान से मारने का धमकी देखिए।Parmod premi Dhamki Video.\nWatch ख़ेसारी लाल के बाद Parmod Paremi Yadav को मिली जान से मारने का धमकी देखिए।Parmod premi Dhamki Video. With HD Quality\nBy Bhojpuri Top News| 68 views\nAAMNE - SAMNE WITH BJP JILA ADYKASH PARMOD VIJ\nWatch AAMNE - SAMNE WITH BJP JILA ADYKASH PARMOD VIJ With HD Quality\nPANIPAT PARMOD VIJ IN ACTION\nभाजपा के जिला अध्यक्ष प्रमोद विज आज एक्शन मोड़ में दिखे,अपनी झंडी लगी कार छोड़ निगम कमिश्नर को अपनी गाड़ी में बिठा शहर का दौरा करवाया और दिखाने की कोशिश की,कि शहर कितना साफ सुथरा है। निगम कमिश्नर को प्रमोद विज उन जगहों पर लेकर गए जहां हर वक्त लोगो की आवाजाही है,उस जगह पर कूड़े के ढेर लगे देख नगर निगम के कमिश्नर भी सख्ते में आ गए,इस दौरान जे बी एम कम्पनी का मामला भी उछला, एक करोड़ रुपए देने के बाद भी हालात पहले से बदत्तर हो गए है जिलाध्यक्ष ने फिर माना कि भृष्टाचार खत्म नही हुआ\nFACEBOOK LIKE & FOLLOW:- https://www.facebook.com/voiceofpanipatpage/\nFACEBOOK GROUP JOIN :- https://www.facebook.com/groups/1680006242302156/\nWatch PANIPAT PARMOD VIJ IN ACTION With HD Quality\nBy Voice Of Panipat| 865 views\nNew Bhojpuri SOng - सबर करी - Sabar Kari - Yadav Parmod Deewana - Bhojpuri New Songs 2018\nSinger - Yadav Parmod Deewana\nLyrics - Vinod Ghyal\nWatch New Bhojpuri SOng - सबर करी - Sabar Kari - Yadav Parmod Deewana - Bhojpuri New Songs 2018 With HD Quality\nBy Tuntun Entertainment| 52 views\nBhojpuri Bol Bam SOng - काके मोहब्बत लुलिया से बाबा - Parmod Deewana - Bhojpuri Sawan Songs 2018\nSinger : Pramod Diwana\nLyrics : Vinod Ghayal\nWatch Bhojpuri Bol Bam SOng - काके मोहब्बत लुलिया से बाबा - Parmod Deewana - Bhojpuri Sawan Songs 2018 With HD Quality\nBy Rakesh Yadav Entertainment| 41 views\nParmod premi देखिये खुद कैसे कर रहे है Munna Mawali का Promotion By Bhojpuri Top News.\nWatch Parmod premi देखिये खुद कैसे कर रहे है Munna Mawali का Promotion By Bhojpuri Top News. With HD Quality\nBy Bhojpuri Top News| 60 views\nप्रमोद प्रेमी यादव का ये गाना Youtube पे मचाया धूम।Parmod Premi Yadav New Song।\nWatch प्रमोद प्रेमी यादव का ये गाना Youtube पे मचाया धूम।Parmod Premi Yadav New Song। With HD Quality\nBy Bhojpuri Top News| 617 views\nपिया हो मस्त जवानी भईल बा | Parmod Premi2| भोजपुरी लोकगीत | New Bhojpuri Super Hit Song 2017\nSinger - Parmod Premi 2\nAlbam - पिया हो मस्त जवानी भईल बा\nWatch पिया हो मस्त जवानी भईल बा | Parmod Premi2| भोजपुरी लोकगीत | New Bhojpuri Super Hit Song 2017 With HD Quality\nBy Aadishakti Films| 1535 views\nBy Hit Bhojpuri| 173 views\n<iframe src="https://veblr.com/embed/361b929b7c35cc/voiceofpanipat-parmod-vij?autoplay=true&autoplaynext=true" class="strobemediaplayback-video-player" type="text/html" width="640" height="384" scrolling="no" frameborder="0" allowfullscreen></iframe>\nBy Indian Trade Portal| 8048 views\nBy Sports Authority of India| 11391 views


टटका खबर, शनिचर, २० मार्च – Anjoria\nमार्च 20, 2010 news in bhojpuri, टटका खबर\nदाउद गिलानी के उमिर कैद से कम के सजाय ना हो पाई.\nपाकिस्तानी अमेरिकी दाउद गिलानी उर्फ डेविड हेडली के स्वीकारोक्ति का बाद भारत के दावा कि मुंबई हमला का पाछे लश्कर तोएबा के हाथ रहे सही साबित हो गइल बा. अमेरिका भारत के आश्वासन दिहले बा कि डेविड हेडली से जुड़ल हर जानकारी ओकरा मिली आ भारत अब एह फिराक में लागल बा कि डेविड हेडली के प्रत्यार्पण करावल जाव. हालांकि पता ना डेविड हेडली हिन्दुस्तान सरकार के मिलियो जाई त ई लोग का कर ली. आजु ले त अफजाल के फाँसी ना दे पावल लोग, ना ही ओकरा के माफे कर पावल लोग. एहिजा त हर बात का पाछे वोटबैंक राजनीति काम करे लागेला.\nतालिबानी तालिबानी होलें, निमन बाउर ना\nनिमन तालिबान आ बाउर तालिबान का बीच के फरक बताके अफगानिस्तान सरकार कुछ तालिबानियन के अपना साथे लेबे का चक्कर में बिया. एह पर भारत के आपत्ति दरसावत विदेश सचिव निरुपमा राव कहले बाड़ी कि भारत अफगानिस्तान में अपना विकास कार्यन में कवनो कटौती नइखे करे जा रहल. भारत का तरफ से अफगानिस्तान में करावल जा रहल विकास कार्यन के बड़ाई अमेरिको करे ला.\nमधुमक्खी के छत्ता छेड़ेवाला अज्ञात आदमी का खिलाफ मुकदमा\nमाया के बहुचर्चित नोट वाली रैली का दिने रामाबाई अम्बेदकर स्टेडियम का लगे लागल एगो मधुमक्खी के छत्ता के केहू धुँआ देखा दिहले रहे जवना का बाद मधुमक्खी रैली का तरफ चल गइल रही सँ. गनीमत बा कि ओकरा चलते भगदड़ ना मचल. ना त कई लोग के जान चल गइल रहित.\nभुखाइल भीड़ माला में से नोट खींच लिहलस\nमायावती के माला के बहुते चर्चा भइल बाकिर पटना में एजाज अली के पहिरावल एक लाख रुपिया के माला बड़हन खबर ना बन पावल. महिला आरक्षण का खिलाफ एजाज का कारगुजारी से खुश उनकर समर्थक उनका के एक लाख रुपिया के नोट लागल माला पहिरवले जवना में से सगरी नोट भीड़ में शामिल लोग नोच ले गइल आ एजाज का हाथे कुछ ना लागल. एजाज एह पर एतराज जतावत कहले कि ऊ उनकर दुश्मन होइहें सँ ना त नोट ना नोच ले जइतन सँ. अरे भाई, तू त गरीब पिछड़न के समर्थक हउव, तहरा त खुश होखे के चाहत रहे कि कुछ जरुरतमंद का हाथे ऊ नोट लाग गइली सँ.\nआजु विश्व गौरैया दिवस मनावल जा रहल बा\nगौरैया चिरई के बचावे खातिर शुरु अभियान का तहत आजु विश्व गौरैया दिवस मनावल जा रहल बा. गौरैया चिरई पहिले घरे घरे नजर आवत रहली सँ बाकिर धीरे धीरे घटत गइली सँ आ अब शायदे नजर आवत बाड़ी सँ. कंक्रीट के जंगल में गौरैया के रहे लायक जगह नइखे रह गइल. गौरैया के खतम करे के काम बिजली के पंखा से शुरु भइल. बाद में घर में से रोशनदान, खिड़की वगैरह हटे लागल आ चिरई के घर में घुसल मुश्किल होत गइल. ओह मासूम चिरई के बचावे के हर मुहिम के स्वागत बा. बाकिर गौरैया इ=आवे त केने से, रहे त कवना कोना ?\n२२ मार्च के बिहार दिवस मनावल जाई\nबिहार राज्य स्थापना दिवस के एह साल सार्वजनिक अवकाश घोषित कर दिहल गइल बा जवना चलते सगरी कार्यालय आ बैंक तक बन्द रहीहें सँ. बोर्ड के ओह दिन होखे वाला इम्तिहान अब तीस मार्च के दुसरकी पाली में होखी. एगो दोसरा खबर में कहल गइल बा कि पहली अप्रेल से बड़का बिजनेस खातिर ईपेमेंट आ ईफाइलिंग जरुरी हो जाई. ओह लोग के वाणिज्य कर कार्यालय जाये के जरुरत ना पड़ी आ छोटका व्यापारी अगर दस हजार रुपिया जमा कर दिहल करें त उनका प्रतिष्ठान पर छापा ना पड़ी.\nपदलोलुपन के बयानबाजी चालू बा\nएक अनार सौ बीमार वाला हालत हो गइल बा भाजपा के. राष्ट्रीय कार्यकारिणी के एलान का बाद से शॉटगन सिन्हा लगातार फायर कर रहल बाड़न आ अब एहमें सीपीओ ठाकुर शामिल हो गइल बाड़न. उनको शिकायत बा कि अगिला साल बिहार में चुनाव होखे जा रहल बा आ उनका के कवनो बड़हन जिम्मेदारी नइके दिहल गइल. अबहीं त विदेश जात बाड़े, लवटीहें त बाकी रुसल लोग से मिल बईठ के योजना बनइहें.\nप्रवीण तोगड़िया के गिरफ्तार कर लिहल गइल\nउड़ीसा के कंधमाल इलाका में जाये पर लागल रोक का बावजूद ऊ ओहिजा जाये के प्रोग्राम बनवले रहलन त उनका के समर्थकन का साथे राते में गिरफ्तार कर लिहल गइल. तोगड़िया के एह बात पर आपत्त बा कि यूरोप के राजनयिकन के ओहिजा जाये जे इजाजत दे दिहल गइल बाकिर उनका के ना. अगस्त २००८ में स्वामी लक्ष्मणानन्द के हत्या बाद ओहिजा बड़हन पैमाना पर हिंसा भइल रहे.\nग्रीनहंट से परेशान हो गइलें नक्सली\nनक्सलियन का अत्याचार का खिलाफ सुरक्षाबल के ग्रीनहंट से नक्सली परेशान हो गइल बारे आ ओकनी से बेसी ओकनी के दलाल जे कबो मानवता का नाम पर त कबो कवनो दोसरा बहाने नक्सलियन का खिलाफ कार्रवाई रोके के माँग करत बाड़े. एह मानवतावादियन का नजर में आम आदमी के कवनो मानवाधिकार ना होला जेकरा के नक्सली अपना हिंसा से परेशान करके रखले बाड़न सँ. नक्सली बयान आइल बा कि ऊ देशभक्त हउवन आ देशभक्तन का खिलाफ अभियान चलावल बन्द कर दिहल जाव.\nसायना नेहवाल टॉप फाइव में\nभारत के महिला बैडमिण्टन खिलाड़ी सायना नेहवाल पिछला महीना भइल आल इंगलैण्ड चैम्पियनशिप में अपना खेल का बल पर सर्वोच्च पाँच में शामिल हो गइल बाड़ी. अबतकले के ई उनकर सबसे बढ़िया रैंकिंग बा. एह चैम्पियनशिप का सेमीफाइनल ले चहुँपे वाली ऊ पहिलका भारतीय महिला खिलाड़ी हई. ओने आईपीएल का मैच में चेन्नई सुपर किंग्स दिल्ली डेयर डेविल्स के पांच विकेट से हरा दिहलस.


दाउदपुर – टटका खबर\nचेन खीच के उतरेवालन के जम के पिटाई भइल\nछपरा-सिवान रेलखंड के दाउदपुर टिसन का नियरा सोनिया गांव का सोझा छपरा गोरखपुर पैसेंजर के चेन खींच के रोक के उतरे वाला लोगन के गाॅव के लोग घेर के जम के पिटाई कइल. चेन खीच के रोके का मामिला से एह रूट के पैसेंजर परेशान बाड़े आ सामूहिक जुर्माना लागे का डर से गाॅव वाले\nबरेजा के ठाकुरबाड़ी में नवही के लाश मिलल\nसारण जिला के दाउदपुर थाना के बरेजा गांव के ठाकुरबाड़ी में बुध का सबेरे एगो नवही के लाश पड़ल मिलल जवना के देखे ला बहुते लोग जुटल. बाद में ओकरा पाकिट से मिलल वोटर आई डी कार्ड से पता चलल कि ऊ माँझी थाना के घोरघाट गाँव के मोतीलाल यादव के बेटा ब्रजेश ह. हत्या\nबनवार ढाला पर एगो नवही रेल से कटाइल\nछपरा सिवान का बीच दाउदपुर टीसन का लगे बनवार ढाला पर भरवलिया के एगो नवही ट्रेन से कटा गइल. मरे वाला लड़िका नंदलाल सिंह कॉलेज के बी॓ए के छात्र रहुवे.\nदाउदपुर का लगे रेल लाइन किनारे लाश मिलल\nछपरा जिला के दाउदपुर रेलवे स्टेशन का लगे डाउन लाइन पर शनिचर का दिने एगो टुकड़ा टुकड़ा लाश मिलल. लाश के आधा हिस्सा पाँच सौ गज दूर मिलल. लाश के पहिचान दाउदपुर नोनिया डीह के रामदेव महतो के लड़िका बलिराम महतो का रूप में भइल बा. घटना भा दुर्घटना के कारण आ हालात साफ नइखे


"नेपाल के इतिहास" की अवतरण में अंतर - विकिपीडिया\n"नेपाल के इतिहास" की अवतरण में अंतर\nनेपाल के इतिहास (संपादन करीं)\n13:35, 11 अप्रैल 2015 तक ले भइल बदलाव\n125 बाइट्स जोड़ल गइल ,6years ago\n13:00, 21 मार्च 2015 तक ले भइल बदलाव (संपादन करीं)\nRaju Babu (बातचीत | योगदान)\n13:35, 11 अप्रैल 2015 तक ले भइल बदलाव (संपादन करीं) (वापस लीं)\nSarojbot (बातचीत | योगदान)\nछो (Bot: Fixing redirects)\n[[काठमाडौं|काठमांडु]] घाटी में पावल गईल नि‍योलि‍थि‍क उपकरणन से ई पता चलेला कि अहिजा मानव जाति के बसाई ९ हजार वर्ष पहि‍ले से बा| इ से पता चलल बा कि मानव जे शायद [[किराँत जाति|किराँत]] जाति के रहल लोग लगभग २५०० वर्ष अगाडी अहिजा रहत रहल लोग। किराँती जंगली आ पहाडी कुल के एगो जनजाति हवे लोग, जवन मध्य एशिया, भारत आ हिमालय से आ कर के अहिजा बसे लागल लोग। किराँत काल से पहिले भी इ देश में गोपाल, महिषपाल जईसन अन्य जाति के लोगन के राज्य रहल ई बात के अपुष्ट इतिहास कुल भी पावल जायेला लेकिन स्पष्ट प्रमाण के अभाव होखला से किराँत काल शुरू होखला के समय से पहिले के इतिहास के मानल ना जायेला। एहि कारण से नेपाल के प्रामाणिक प्राचीन इतिहास के शुरुआत किराँत काल से हि भईल बा ई बात के ऐतिहासिक मान्यता मिल चुकल बा। ई काल के राजा यलम्बर के हि प्रथम किराँती राजा के रूप में मानल गईल बा।\nसन ४०० से ७५० तक नेपाल के हाल के राजधानी [[काठमाडौं|काठमांडु]] में [[लिच्छवी वंश|लिच्छवी]]यन के शासन रहल। कौटिल्य के अर्थशास्त्र के अनुसार तथा चिनी यात्री हुएन साङ्ग के यात्रा वृत्तान्त के अनुसार वैशाली से भाग के आईल कुछ वीर पुरुष लोग किराँती कुल के खेद के लिच्छवी वंश के स्थापना कईले रहल लोग । पावल गईल शिलालेख, मुद्रा आ चंगुनारायण मन्दिर के अभिलेख कुल से पता चलेला मानदेव लिच्छवी वंश के प्रथम ऐतिहासिक राजा रहले । अंशुवर्मा के भारत के राजा हर्षवर्धन से निकटतम वैवाहिक सम्बन्ध रहल । ई बात से ई पुष्टि होला कि गण्डक नदी से कोशी नदी तक पहाडी भूभाग में लिच्छवी कुल किराँती कुल के खेद के एक साथ शासन कईले जा। एहि क्षेत्र से दक्षिण के नेपाल के तराई प्रदेश जईसे कि मिथिला राज्य बा ई के अंशुवर्मा अपना अधिन में लेके वैशाली आ पाटलीपुत्र राज्य में समावेश कर दिहले। अंशुवर्मा के बाद नरेन्द्रदेव भारतीय राजा कुल के समर्थन सहयोग से राज्य कईले । नरेन्द्र के बाद गुप्त वंश के शासन अईला से सम्पूर्ण राज्य छोट छोट राज्य में विभाजित हो गईल । ई सम्पूर्ण घटना ईसा पूर्व के ह। ओने बंगाल में चालुक्यसेन के राज्य रहल । नान्यदेव चालुक्य राजा के सेनापति रहले। जे तिरहुत डोय राज्य के स्थापना कर के सिमरनगढ के आपन राजधानी बनवले । मुसलमान आक्रमणकारी सुद्धिन तुगलक के भय से नान्यदेव के पलाती हरि सिंहदेव सर्लाही जिल्ला होते हुए भक्तपुर भाग गईलन उनकर रानी राजल देवी जयस्थिति मल्ल के आपन दामाद बनाके मल्लवंश के शासन स्थापित कईली।\n1201–1769 ई0 के समय नेपाल में मल्ल काल के शासन रहल। मल्ल काल में काठमांडु आ ई के आस-पास के क्षेत्र मात्र नेपाल कहल जात रहल आ इ क्षेत्र में रहे वाला लोग नेवार कहलात रहल लोग (नेवारी भाषा में नेवार के अर्थ होला नेपाल के नागरिक)। मल्ल-वेश भारत के मल्ल-वंश (महाजनपद) के शासक रहल लोग। मल्ल-वंश खुद के क्षत्रिय बतावत रहल लोग<ref>P. 58 ''Buddhism, Diplomacy, and Trade: The Realignment of Sino-Indian Relations, 600-1400'' By Tansen Sen</ref> मल्ल कुल के भारत छोड़े के दवाब दिहल गईल। मल्ल-वंश के बारे में महाभारत आ बुद्ध के किताब में पढ़ल जा सकत बा। काठमांडु क्षेत्र में लगभग 1200 ई0 में मल्ल के पहिलका शासक शासन में अईले। मानल जायेला मल्ल-काल नेपाल के स्वर्णकाल रहल जवन 600 वर्ष तक चलल।<ref name="Bindloss et al. Nepal. p34.">Bindloss ''et al''. p34.</ref>\nविक्रम संवत १७९९ में गोरखा के राजा नरभुपाल शाह के निधन के पश्चात राज्य सम्हाल के रखले रहन उनकर जेठ लैका [[पृथ्वीनारायण शाह|पृथ्वी नारायण शाह]]। पृथ्वीनारायण शाह राज्य के विस्तार करे के सोचलन आ नेपाल के एकिकरण के शुरुआत कर दिहलन। उ पहिला हाली नुवाकोट पर विसं १८०० में आक्रमण कइलन लेकिन ओह बेरा उनके हार के सामना करे के पड़ल। फिर विसं १८०१ में दुसरा हाली आक्रमण कईले आ नुवाकोट के उपर विजय प्राप्त कर लिहलें। ओ के बाद उ विसं १८१४ आ विसं १८२१ में [[किर्तिपुर के लड़ाई]] में दू-दू बार बहुत बुरा तरह से पराजित भईले। ई लड़ाई में किर्तिपुर के लोग सेनापति कालु पाण्डेय के मार दिहले जा आ पृथ्वी नारायण शाह के भाई सुरप्रताप के आँख कुल फोड़ दिहले जा। विसं १८२२ चैत्र ३ गते पुन: किर्तिपुर के ऊपर आक्रमण करल गईल आ विजय हासिल भईल। पृथ्वी नारायण विसं १८२५ भाद्र शुक्ल चर्दुशी के दिन [[काठमाडौं|काठमांडु]] में [[इन्द्रयात्रा]] पर्व मनावतखान आक्रमण कर दिहले आ जीत गईले। एकरा बाद उ क्रमश: विसं १८२५ आश्विन २२ में [[ललितपुर जिला|ललितपुर]], विसं १८२६ कार्तिक में [[भक्तपुर]] के ऊपर विजय प्राप्त कईले।\n[[पृथ्वीनारायण शाह|पृथ्वी नारायण शाह]] [[काठमाडौं|काठमांडु]] के ऊपर विजय हासिल कईला के बाद विसं २०२६ में आपन देश के राजधानी [[गोरखा जिला|गोरखा]] से [[काठमाडौं|काठमांडु]] ले अईले आ उ आपन राज्य गोरखा के नाम बदल के सम्पूर्ण राज्य के नाम नेपाल रख दिहले। पृथ्वी नारायण के मृत्यु के बाद भी राज्य विस्तार के काम ना रुकल आ लगातार अड़ोस-पड़ोस के राज्य जितते हुए उनकर लैका-नाती कुल नेपाल के अउर बढवले जा।\n[[File:Jung bahadur 1877.jpg|thumb|right|250px|प्रधानमन्त्री जंगबहादुर राणा]]\n"https://bh.wikipedia.org/wiki/विशेष:MobileDiff/141193" से लिहल गइल


खबर एक नजर में (4 मई 2011) – टटका खबर\nखबर एक नजर में (4 मई 2011)\nलोकसेवा अधिकार नियमावली के कैबिनेट के मंजूरी\nकाल्हु बिहार सरकार के मंत्रिमण्डलीय बईठका में लोकसेवा अधिकार नियमावली के मंजूरी दे दिहल गइल. एह नियमावली में कुछ काम खातिर समय सीमा तय कर दिहल गइल बा आ ओह समय सीमा में काम ना भइला पर संबंधित अधिकारी के अढ़ाई सौ रुपिया रोज का दर से जुर्माना देबे के पड़ी आ ओकरा खिलाफ विभागियो कार्रवाई कइल जाई. अब जाति, आवास़, भा आय के प्रमाणपत्र बनवला से ले के राशन कार्ड, ड्राइविंग लाइसेंस, बिजली कनेक्शन, आ पासपोर्ट बनावे का सिलसिला में होखे वाला पुलिसिया जाँच के समय सीमा तय कर दिहल गइल बा.\nएक से अधिका मेहरारू राखेवाला के तनखाह सभका में बरोबर बाँटल जाई\nकाल्हु बिहार सरकार इहो फैसला कर लिहलसि कि जवना सरकारी कर्मचारी के एगो से अधिका मेहरारू बिया ओकर तनखाग सगरी मेहरारुवन में बरोबर बरोबर बाँट दिहल जाई. एह फैसला से मुस्लिम पर्सनल लॉ बोर्ड इत्तेफाक राखत बा कि ना से अबही पता नइखे. सरकार के एह कदम से पुरनकी मेहरारुवन के राहत मिली आ नयकी नाराज हो जइहें सँ. सरकार ई नइखे बतवले कि “उपरी” आमदनी के बँटवारा कइसे होखी जबकि उपरी आमदनी जाहिर आमदनी से बहुते बेसी रहेला. अगल बगल देख लीं कवनो सरकारी कर्मचारी ना मिली जवना के गुजारा ओकरा तनखाह में चलत होखे.\nछिटपुट घटना का साथे पंचायत चुनाव के पाँचवा चरण पूरा\nकाल्हु बिहार पंचायत चुनाव के पाँचवा चरण पूरा हो गइल. कवनो बड़हन घटना के खबर नइखे. काल्हु आठ सौ बयालिस लोग के गिरफ्तार कइल गइल आ ओह लोग का लगे से दू लाख से बेसी के राशि बरामद भइल बा. अब मतगणनो के दौर शूरु होखे जा रहल बा. पहिला चरण के मतगणना नौ मई के शिवहर में होखी जबकि आखिरी चरण के मतगणना उनतीस मई के रोहतास के दू गो प्रखण्ड में होखी. जहानाबाद, किशनगंज, आ शेखपुरा में बारह मई के, रोहतास, नालंदा, भागलपुर, कटिहार, आ खगड़िया में पन्द्ह मई के, बक्सर, भोजपुर, कैमूर, गोपालगंज, आ अररिया में अठारह मई के, पटना, गया, अरवल, नवादा, सारण, सिवान, मुजफ्फरपुर, वैशाली, पश्चिम चंपारण, सीतामढ़ी, दरभंगाम समस्तीपुर, मधुबनी, सहरसा, मधेपुरा, सुपौल, पूर्णिया, मुंगेर, बेगूसराय आ लखीसराय में एकइस मई के, पूर्वी चंपारण आ बाँका में चौबीस मई के आ औरंगाबाद अउर जमुई में सताईस मई के मतगणना करावल जाई.\nयूपी पॉलिटेकनिक प्रवेश परीक्षा आठ मई से\nउत्तर प्रदेश के पॉलिटेकनिक संस्थानन में प्रवेश खातिर संयु्क्त परीक्षा आठ मई से शुरु होखे जा रहल बा. परीक्षा तीन दिन करावल जाई. एह परीक्षा का आधार पर दु सौ छत्तीस गो पॉलिटेकनिकन में पैंसठ हजार नौ सौ सीट भरल जाई. परीक्षा के वीडियोग्राफी करावल जाई आ चोरी करत पकड़ल जाये वाला परीक्षार्थी के जेल भेज दिहल जाई.\nसगरी विश्वविद्यालयन में एके जइसन पाठ्यक्रम\nउत्तर प्रदेश के सगरी विश्वविद्यालयन में जल्दिये एके जइसन पाठ्यक्रम लागू कर दिहल जाई. एह खातिर बनावल गइल कुलपतियन के समिति के रिपोर्ट सरकार के सँउप दिहल गइल बा. एह कदम से छात्रन के एक विश्वविद्यालय से दोसरा में स्थानान्तरण करावल सुविधाजनक हो जाई. मानकीकरण के एह काम में सात गो विश्वविद्यालयन में एगारह गो समिति बनावल गइल बा जवन दोसरो विश्वविद्यालयन से विशेषज्ञ बोला सकेलें.\nआल इण्डिया इंजिनियरिंग परीक्षा एगारह मई के होखी\nआठ मई के होखे वाली इंजिनियरिंग परीक्षा अब एगारह मई के करावल जाई काहे कि आठ मई के दू गो अउरी प्रवेश परीक्षा के तिथि पहिले से तय बा. ई दोसरका परीक्षा एह चलते करावे के पड़ल बा कि पिछला अतवार के भइल परीक्षा का दिने एएफएमसीओ के प्रवेश परीक्षा आयोजित रहे आ हजारन विद्यार्थि एह चलते इंजीनियरिंग प्रवेश परीक्षा में ना बइठ पवलें.\nअलीगढ़ विश्विवद्यालय पर फैसला एही हफ्ता\nअलीगढ़ मुस्लिम विश्चविद्यालय में छात्रन के दू गो गुट का बीचे भइल मारपीट आ गोलिबारी का चलते विश्वविद्यालय के अनिश्चित काल खातिर बन्द कर के सगरी विद्यार्थियन से छात्रावास खाली करा लिहल गइल रहे. विश्वविद्यालय में पढ़ाई फेर कब शुरु कइल जाव एह पर एही हफ्ता फैसला हो जाये के उमेद बा. प्रवेश परीक्षा के तिथि में कवनो बदलाव नइखे कइल गइल.\nदि्ग्विजय सिंह फेर मुस्लिमपरस्त बयान दिहले\nहमेशा से मुस्लिम परस्त बयानबाजी करे वाला दिग्विजय सिंह काल्हु बिन लादेन के अंतिम संस्कार मुस्लिम तरीका से बा करवला के आलोचना कइले. कहले कि केहू कतनो बड़हन अपराधी होखे ओकर धार्मिक रीति रिवाज के पालन होखे चाहीं. दिग्विजय एह से पहिले बटाला हाउस गोलीकाण्ड में अपने सरकार के कठघरा में खड़ा कर चुकल बाड़न आ आजमगढ़ के आरोपी आतंकियन का घरे जा जा के दिलासा दे चुकल बाड़न. दिगविजय सिंह हिन्दू धार्मिक संगठनन का खिलाफो बयानबाजी करत रहेलें. कहल जा रहल बा कि अबकी के बयान कांग्रेसो के नीक नइखे लागल आ दिग्गी के अपना बोली पर काबू राखे के सलाह दिहल गइल बा.\nखबर एक नजर में (7 मई 2011)


आवरण कथा – Page2– Hum Bhojpuria\nHum BhojpuriaMay 2, 20221min1200\nरूस-यूक्रेन युद्ध में लउकत बा देस विघटन के मलाल\nHum BhojpuriaMay 2, 20221min750\nडॉ० रंजन विकास\nयुद्ध कवनो नया चीज नइखे। जब से एह धरती प सृष्टि भइल, तबे से युद्ध चलल आ रहल बा। इहो बात सही बा जे देस, काल आ परिस्थिति के हिसाब से समय-समय प ओकर रूप-सरुप बदलत रहेला। युद्ध कवनो समस्या के समाधान ना हऽ। ई बात सभे जानेला आ पहिलहूँ के लोग जानत रहे, तबो केहू बाज ना आवे। कबहूँ धर्म-अधर्म के, वर्चस्व के, स्वाभिमान के, आर्म्स के व्यापार खातिर, आपन-आपन दबदबा खातिर, आत्म-रक्षा में भा आउरो कवनो वजे से युद्ध हमेसा से होत रहल बा, बाक़िर मानवीय संवेदना त हर बेर नज़रअंदाज़ होत आइल बा।\nहाल फिलहाल में रूस आ यूक्रेन के बीच युद्ध के जवन तस्वीर आ समाचार उभर के आ रहल बा, ऊ त रउरा सभे देखते-सुनत होखब। कवनो टेलीविज़न चैनेल होखे, सगरो 24×7 एके खबर आवत रहेला, जे पुतिन सेना यूक्रेन पर आक्रमण कऽ देले बा। आज-काल्ह के सगरी अखबारो एही खबर से रंगाइल रहता। सऊँसे दुनिया एकरा के रूसी घुसपैठ मान रहल बा आ अंजाम भोगे के धमकियो कम ना देहलस, बाक़िर एह ममिला में भारत सरकार के भूमिका विवेकपूर्ण रहल बा, जवना के सराहे में कवनो तरे के संकोच नइखे।\nअबहीं यूक्रेन के सीमा पश्चिम में यूरोप आ पूरब में रूस से सटल बा। अब सवाल ई उठत बा जे सन् 1991 ले सोवियत संघ के हिस्सा रहल यूक्रेन आ रूस के बीच में अइसन का हो गइल, जवना के चलते आपसी दुसमनी दिन प दिन बढ़त चल गइल ? सन् 1991 में यूक्रेन सोवियत संघ से अलग भइल रहे, ओही घरी क्रीमिया के लेके यूक्रेन आ रूस के बीच बहुते बेर टकराव भइल रहे। बाक़िर अइसन का हो गइल, जे पुतिन के अपना सेना के युद्ध करे के आदेस देबे के पड़ल। एह युद्ध से सऊँसे दुनिया विश्व-युद्ध के मोहान प खड़ा बा। अब देखल जाव कि असली विवाद के जड़ का बा ?\nरूस आ यूक्रेन के आपसी तनाव सन् 2013 के नवंबर में ओह समय सुरु भइल रहे, जब यूक्रेन के तत्कालीन राष्ट्रपति विक्टर यानुकोविच के कीव में विरोध होखे लागल, जबकि रूस उनकर पुरहर समर्थन करत रहे। विरोध करे वाला प्रदर्शनकारियन के बीच अमेरिका आ ब्रिटेन आग में घीव डाले के काम कइलस, जवना के चलते बगावत माटी के तेल नियर पसर गइल। मामला अतना जादे बढ़ गइल कि फरवरी 2014 में यूक्रेन के राष्ट्रपति यानुकोविच के देश छोड़ के भागे के पड़ल आ आखिर में ऊ रूस में सरन लेहले। एहिजा से विवाद जनम लेहलस। पलटवार करत रूस दक्खिनी यूक्रेन के क्रीमिया पर आपन कब्जा जमा लेलस। बात एहीजा ले ना ओराइल। यूक्रेन के अलगाववादियन के रूसी समर्थन मिले लागल। ई लोग पूर्वी यूक्रेन के बड़हन हिस्सो पर आपन कब्जा जमा लिहल। एजुगियो यूक्रेन सेना आ अलगाववादियन के बीच में तानातानी बढ़त चल गइल। अब सवाल बा जे 2014 से सुलगत विवाद अचानक जंग में कइसे बदल गइल।\nअलगाववादियन से निपटे खातिर यूक्रेन एगो रणनीति बना के नाटो से दोस्ती कके खुल्लम-खुल्ला अमेरिका के आँचर थाम लेलस। बात तब बिगड़ल जब यूक्रेन नाटो में सामिल होखे के तइयारी करे लागल। रूस चाहत रहे, जे यूक्रेन नाटो के हिस्सा ना बनो। रूस के अइसन सोच रहे, जे यूक्रेन अगर नाटो के सदस्य बन जाई त रूस बहुते बुरा ढ़ंग से घिर जाई, काहेंकि भविष्य में नाटो देश के मिसाइल यूक्रेन के धरती पर तैनात हो सकेला, जवना से आगे जाके रूस के बड़हन चुनौती के सामना करे के पड़ सकत बा। एही से रूस के आपन अस्तित्व आ संप्रभुता खतरा में लउके लागल।\nरूस चाहत रहे, जे नाटो के आउर विस्तार ना होखे। एही मनसा से राष्ट्रपति पुतिन के मांग के दबाव यूक्रेन आ पश्चिमी देसन प रहे। बात बिगड़त देख के रूस यूक्रेन प हमला कऽ देलस। अमेरिका आ सऊँसे यूरोपियन देस रूस के ऊपर बहुते तरे के पाबन्दी लगा देहले सन। ओकरा बादो सगरी पाबन्दी के नज़रअंदाज करत रूस युद्ध में आपन आउर आक्रामक तेवर जारी रखलस। आज स्थिति अइसन बा कि यूक्रेन के बड़हन हिस्सा पर रूस के कब्जा हो गइल बा। अगर अइसन हाल रहल त एह दिन पूरा यूक्रेन रूस के कब्जा में आ जाई। शुरू में अमेरिका समेत नाटो के सगरी यूरोपीय देसन के हर तरह के मदद मिले के भरोसा प यूक्रेन के राष्ट्रपति जेलेंस्की धोखा खा गइले। बाद में उहे भइल जे होखे के उम्मीद रहे। अमेरिका समेत नाटो के सगरी यूरोपीय देस आपन-आपन गोड़ घींच लेहले सन। अमेरिका त सोझे आपन आँचर झार देहलस। एतना जन-धन-सम्पति गँववला आ सऊँसे उक्रेन में तबाही के मंजर देखला के बादो यूक्रेन के राष्ट्रपति जेलेंस्की अपना जिद्द से बाज नइखन आवत। अखाड़ा के हारल पलवान जस उनकर हाल बा, तबो आपन लंगोटी के धूर झार के रूस से लड़े खातिर तइयार बइठल बाड़े। बुझाता जे युद्ध में उनकर मति हेरा गइल होखे। उनकर मानवीय संवेदना त साफे ख़तम हो गइल बा।\nसाँच कहल जाव त दोसरका विश्व युद्ध के बाद सऊँसे दुनिया दू फाड़ में बँट गइल – एक ओर अमेरिका आ दोसरका ओर सोवियत संघ। 25 दिसंबर 1991 के सोवियत संघ खण्डे–खण्ड टूट के 15 गो अलग-अलग राज्य बन गइल, जवना में यूक्रेन, आर्मीनिया, अजरबैजान, बेलारूस, इस्टोनिया, जॉर्जिया, कजाकिस्तान, कीर्गिस्तान, लातविया, लिथुआनिया, मालदोवा, रूस, ताजिकिस्तान, तुर्कमेनिस्तान आ उज्बेकिस्तान देस बाड़े सन। सोवियत संघ के विघटन के बाद आजाद मुल्कन के मान्यता त मिलल, बाक़िर कई मुल्कन का बीच आज ले सही ढंग से विवाद के समाधान ना हो सकल। सुरुए से यूक्रेन के सामने बड़हन चुनौती बनल रहल, जवना में पूरबी आ पश्चिमी यूक्रेन के लोगन के बीच अलग-अलग विचारधारा भइल, पूरब आ पश्चिम यूक्रेन में भाषा के साथे-साथे राजनीतिक रूझानो एक-दोसरा से साफे अलग-अलग रहल आ यूक्रेन में भीतरे-भीतरे अलगाववाद के चलते बगावत के चिंगारी के सुलगल प्रमुख वजे बा। बस ! रूस एही चिंगारी के आग में बदले के कोशिश कइलस, काहेंकि आपन देस माने सोवियत संघ के विघटन के मलाल त रूस के राष्ट्रपति पुतिन के हमेसा कचोटत रहेला। उनकर तेवर देख के अब यूरोपीय देसन, नाटो भा अमेरिका के होस ठिकाने लागल बा। एह लोग के ई बुझा गइल बा जे रूस के खिलाफ कवनो तरे के सैन्य कार्रवाई कइला प सऊँसे दुनिया तबाह हो सकत बा।\nपरिचय: (सेवानिवृत मूल्यांकन पदाधिकारी, स्वास्थ्य एवं परिवार कल्याण मंत्रालय, भारत सरकार। वर्त्तमान में “भोजपुरी साहित्यांगन” में सह-संचालक का रूप में कार्यरत।)\nजीति हारि से अलग रूस-यूक्रेन लड़ाई\nHum BhojpuriaApril 27, 20221min890\nपुरनका जमाना में लड़ाई जब खाली मैदान में होत रहे, तब एगो पक्ष के जीत होत रहे आ दोसरका पक्ष हारत रहे। लेकिन आजु के जमाना के लड़ाई में जीते वाला पक्ष जीतियो के हारत लागेला आ हारल पक्ष आपना हारियो में जीतल बुझाला। दुनिया के दोसरकी बड़की महाशक्ति रूस के हमला में यूक्रेन चाहे जाताना बरबाद हो गइल होखे, बाकिर ऊ हारल नइखे। ई लेख जब लिखात बा, तब तक ले रूस के हमला के करीब एक महीना हो गइल बा। सुपरसोनिक, हाईसोनिक मिसाइल, टैंक, विमान आदि से हमला से यूक्रेन के खारकीव आ कीव शहर भले तबाह हो गइल होखे, भले करीब बीस लाख नागरिक पड़ोसी देशन मसलन पोलैंड, रोमानिया आदि में शरणार्थी बने के मजबूर हो गइल बा, बाकिर यूक्रेन हारि नइखे मनले। एह से का जाहिर होता, ईहे कि रूस भले जीतत लउकत होखे, बाकिर ऊ जीति नइखे पवले आ जीतियो जाई त ई जीति ओकरा बहुते महंगा पड़ी। यूक्रेन त बरबाद होइए गइल बा, बाकिर उमेदि कइल जा सकेला कि दुनिया के तमाम तोखन नियर यूक्रेनो एह बरबादी से उबरि…भले एकरा में वक्त लागे।\nजीतला के बादो विजेता पक्ष खातिर हारि के आशंका के वजहि बा आजु के जमाना के युद्ध नीति आ ओकर तरीका। मिसाइल आ परमाणु बम के पहिले तकले लड़ाई कवनो मैदान भा कछार में होत रहे। लड़ाई के एगो नियम रहे। मिसाइल, आ गोला-बम के जमाना में अब नियम नइखे रहि गइल। क्रोनी कैपिटलिज्म आ ग्लोबल दुनिया के विचार के चलते देसन के पहचानि उहनि के संस्कृतिए से रहि गइल बा। सीमा भी राष्ट्रन के पहिचान के आधार बा, बाकि आर्थिक आधार पर देखीं त सभ सभकरा के जुड़ि गइल बा। एहि वजहि से आजु के जमाना के लड़ाई सिरिफ हरवा-हथियार के लड़ाई नइखे रहि गइल, बल्कि आर्थिक हो गइल बा। बेशक रूस के तुलना में यूक्रेन कमजोर बा, बाकिर यूरोप आ अमेरिका समेत आर्थिक आ सैनिक रूप से ताकतवर तमाम देसन के ओकरा सहयोग मिलि रहल बा। केहू हथियार देता त केहू नागरिकन के रहे-खाए आदि के सहायता। तुर्की के बनल द्रोन विमान मिलल बा त तमाम तरहि के मिसाइल भी ओकरा मिलि रहलि बा। एह के ठीक उलट रूस पर अब तक ले दुनियाभर के तमाम देस करीब साढ़े पांच हजार तरीका के पाबंदी लगा देले बाड़े स। रूसी कंपनियन के विदेशी बैंकन में जमा रकम, आदि फ्रीज हो गइल बा। पाबंदी के चलते रूस से कारोबार नइखे हो पावत। वीसा आ मास्टर कार्ड के संगे-संगे अइसन दोसरका आर्थिक आ बैंकिंग प्लेटफॉर्म रूस के छी मानुस कइ देले बा। जाहिर बा कि दुनियाभर से रूस के आर्थिक पाबंदी झेले के परि रहल बा। रूस के संगे अगर कवनो देस खुलि के लउकता त ऊ चीन बा। कहे के त रूस के नजदीकी आ पूर्व सोवियत संघ के देस बेला रूस भी ओकरा संगे बा। बाकिर आर्थिक आ सामरिक रूप से बेला रूस के कवनो खास ताकति नइखे।\nएह बीचे भारत के अजीब हालत हो गइल रहल हा। ई बात आउर बा कि मोदी सरकार आपन स्वतंत्र विदेश नीति के चलते रूस आ रूस विरोधी, दूनो पक्षन से समान दूरी बना लेले बा। भारत के सामने चुनौती रहल कि ऊ अंतरराष्ट्रीय मंचन पर रूस के साथ कइसे छोडे। रूस हर मोर्चा पर भारत के करीब सत्तर साल से साथ दे रहल बा। ऊ भारत के हरवा-हथियार के साथ-साथ खनिज तेल यानी पेट्रोलियम के बहुत बड़ सप्लायर ह। अमेरिका ओकरा पर पाबंदी लगा के ओकर तेल कारोबार के ठप करे के कोसिस कइ रहल बा। बाकिर भारत एह के बीच के रास्ता निकालि के रूस से तेल खरीदि रहल बा। संयुक्त राष्ट्र संघ में रूस पर आइल प्रस्ताव पर भारत तटस्थ रूख अपना के दुनिया के संदेस दे देले बा कि लड़ाई के मोर्चा पर ना त ऊ रूस के साथ दिही आ ना रूस विरोधी खेमा के। संयुक्त राष्ट्र सुरक्षा परिषद में कश्मीर के मसला पर अक्सर आपन साथ देबे वाला रूस के भारत कइसे छोड़ि सकेला। बाकिर भारत के नीति हमला ना करे वाला ह, एह वजहि से ऊ रूस के संगे कम से कम यूक्रेन के मामिला में जाइ नइखे सकत। एह बीचे भारत के अर्थव्यवस्था यूरोप आ अमेरिका के देशन संगे कारोबार आदि के जरिए जुड़ि गइल बिया त भारत ओह देशन के भी उपेक्षा ना कइ सकेला, एही वजहि से ऊ तटस्थ रूख अख्तियार कइले बा।\nभारत के अइसनके रूख के वजहि से भारत के यूक्रेन में पढ़े आ नोकरी करे वाला करीब साढ़े बाइस हजार लोग देस लवटि आइल बा। एह में ज्यादेतर लोग यूक्रेन में डाक्टरी के पढ़ाई करत रहल। यूक्रेन से जब भारतीय छात्रन के निकासी होत रहे त रूसी सेना कारीडोर बनवले रहे। यूक्रेन के सेना भी तिरंगा लेके जात लोगन के हिफाजत कइलसि। ई दुखद बा कि रूसी हमला में भारत के कर्नाटक निवासी एगो छात्र नवीन के निधन हो गइल त पंजाब के एगो छात्र बीमारी से मरि गइल। बाकिर भारतीय राजनय के कामयाबिए कहाई कि भारतीय लोग सकुशल देस लवटि आइल।\nभारत यूक्रेन के नागरिकन खातिर टेंट, कपड़ा आ भोजन आदि भी भेजले बा। ई भारत के संतुलित विदेस नीतिए के कमाल कहाई कि रूस एकर विरोध ना कइलसि। भारत के हर मोका पर आलोचना करे वाला पाकिस्तान के प्रधानमंत्री इमरान खान भारत के एह आजाद विदेस नीति के बड़ाई करत नइखन थाकत।\nयूक्रेन के राष्ट्रपति ब्लादीमीर जेलेंस्की पहिले हास्य अभिनेता रहले। हंसावत-हंसावत ऊ देस के राष्ट्रपति चुना गइले। उनुकर झुकाव अमेरिका के अगुआई वाला नाटो यानी नार्थ अटलांटिक संधि संगठन में आपना देस के शामिल करे के जइसे अभियान छेड़ि देले रहले। अमेरिका यूक्रेन के एह खातिर चढ़ावतो रहे। रूस के स्थिति ई रहे कि अगर नाटो के बहाना यूक्रेन तक अमेरिका आ जाई त ओकरा हमरमेसा तनाव रही त ऊ एह खातिर जेलेंस्की के चेतवलसि। लेकिन जेलेंस्की ना मनले त 23 फरवरी के रूसी राष्ट्रपति ब्लादीमीर पुतिन यूक्रेन पर हमला के आदेस दे दिहले।\nरूस जइसे हमला कइ रहल बा, ओह से त अइसे लागता, जइसे ऊ काफी दिन से यूक्रेन के खिलाफ आपन खीसि दबा के रखले रहे आ मोका लागते ऊ यूक्रेन पर धावा बोलि दिहलसि। ओकर हमला ओइसने लागता, जइसे हमनीं किहां लउकेला। जब कवनो आदमि के ढेर दिनि से खिसि रहेला आ ओकरा जब मोका मिलेला त आपाना खिसि वाला दुसमन के पिंहुदी निकालि देला। रूस कुछु ओइसने करता। ऊ यूक्रेन के पिंहुदी निकालि रहल बा। ई बात आउर बा रूस के तमाम कोसिस के बावजूद जेलेंस्की हरदी गुर बोलते नइखे।\nओइसे एगो बात बा कि जइसे-जइसे लड़ाई बढ़त जाई, यूक्रेन भले बरबाद हो जाई, रूसो के आर्थिक हालत चरमराए लागी। अइसना में रूस के स्थिति ठीक ना रहि जाई। अमेरिका त रूस के राष्ट्रपति ब्लादीमीर पुतिन के युद्ध अपराधी अबहिंए से कहे लागल बा। बाकिर रूस आताना कमजोर नइखे कि ओकरा राष्ट्रपति के केहू उठा ले जाई आ सजा दे दीही।\nएह लड़ाई के रूस के एगो फायेदा ई भइल बा कि शीत युद्ध के बाद ओकर जवन धमक लगातार कम होत चलि गइल रहे, ऊ लवटि आइल बा। अब आसानी से कवनो देस ओकरा के आंखि ना देखा सकी। अब फेरू से दुनिया के महाशक्ति के रूप में आपाना के स्थापित कई देले बा।\nरहल बात जीत आ हारि के त वियतनाम, इराक आ मध्य पूर्व के तमाम देसन के अलावा अफगानिस्तान में अमेरिका के का हश्र भइल बा, ओकरो के देखे के परी। आर्थिक आ सामरिक ताकति भइला के बावजूद अमेरिका के एह देसन से भागे के परल। एक तरह से देखल जाउ त कमजोर होखला के बावजूद एह देशन के सामने अमेरिके के हारि भइल बा। रूसो के इहे हालि लउकता।\nरूस-उकरेन के लड़ाई में दुनिया पिसाई\nHum BhojpuriaApril 27, 20221min840\nरूस-उकरेन के लड़ाई के खाली दू देस के लड़ाई ले नइखे रह गइल। अब एने-ओने दू खेमा बन गइल बा। भारत-चीन जइसन देस चुप्पी साध लिहले बाड़े सन। जवनी गंतिया उकरेन पर रूस चढ़ बइठल बा, ओकरा से ई अब साफ बुझाये लागल बा कि जीत रूसे के होई। बाकिर एह लड़ाई में जीतलो के बाद रूस के तबाही त तयिये मानी, संगे-संगे सगरी दुनिया रगराई-पिसाई। एह लड़ाई से तीन कई गो खतरा के इसारा अबे से होखे लागल बा। एह लड़ाई के खिलाफ अमिरका, विलायत जइसन पूरबी यूरोप के देस के गोलबंदी हो गइल बा। ओकनी के कई गो धंधा अब रूस के संगे ना करिहें सन। एकर असर रूस पर साफ परे वाला बा। एह लड़ाई पर रोज खाली रूस के एक लाख दस हजार करोड़ रुपये खरच हो रहल बा। लड़ाई जेतना लम्मा खिंचाई रूस के डांड़ पर ओतने मार परी। लड़ाई के गोलबंदी में भारत-चीन जइसन देस भलहीं अपना के अलगा रखले बाड़े सन, बाकिर एकनियो के काम-धंधा सगरी दुनिया के देसन के संगे थोर-ढेर बटले बा। जवनी गंतिया ब्रिटेन भारत के मदद रोके के बात कहले बा, ओकरा के एगो इसारा समझे के चाहीं। एकर साफ माने ई निकलत बा कि सामान के डीजल-पेटरउल, सुरुजमुखी तेल जइसन सामान के किल्लत होई आ महंगाई में बारूद अइसन पलीता लाग जाई। एह से ई जीतस, ऊ हारस कह-मान के ढेर अगरइला के जरूरत नइखे। एकर खामियाजा सगरी दुनिया के भोगे के परी। सबसे बड़ खतरा ई बा कि तिसरका वर्ड वार के बीया एह लड़ाई से बोआ गइल बा। मौसम देख के ऊ कबो अंकुरा सकेला।\nपहिले कहल जात रहे कि दू गो बिलाई के झगड़ा में तीसर बानर के लाभ। अब कहाउत उल्टा हो गइल बा। अब त दू के लड़ाई में तीसर के पिसाई होता। रूस-उकरेन (यूक्रेन) के लड़ाई छिड़ला से दुनिया के होस उड़ गइल बा। एक दिन के लड़ाई पर खाली रूस के खरचा एक लाख दस हजार करोड़ रोज होता। उकरेन के खरच अलगा बा। रूस के एक दिन के लड़ाई में खऱच के बराबर त एह साल झारखंड के बजट बा। बिहार के बजट एह साल2लाख 37 हजार करोड़ के बा। माने दू दिन के लड़ाई में जेतना खरच खाली रूस के भइल होई, ओतना साल भर के बिहार के बजट बा !\nलड़ाई में जेतना खरच हो रहल बा, ऊ त बटले बा, ऊपर से हरानी-परेसानी आ मार-काट। एह लड़ाई के असर खाली रूसे-उकरेन पर ना परी। एह लडाई से सगरी दुनिया तबाह होई। महंगाई के त पूछहीं के नइखे। पहिलहीं से लोग महंगाई से तबाह बा, अब त बेहिसाब महंगाई बढ़ी। रूस-उकरेन (यूक्रेन) के लड़ाई छिड़ला से दुनिया के होस उड़ गइल बा। ई खतरा त तबे से खड़ा हो गइल रहे, जब से गलोबल गांव के शुरुआत भइल। नरसिंह राव के सरकार में मनमोहन सिंह ई गेयान लेके बड बैंक (वर्ल्ड बैंक) से अइले। गलोबल गांव के माने ई होला कि सगरी देस के जंगला-केवाड़ी हरदम खुलल रही। अमिरका में हवा चली त ओकरा के भारत में भा चीन में भी लोग महसूस करी। डागदरी पढ़े खातिर अपना देस से बीस-बाईस हजार लइका-लइकी उकरेन गइल रहले हां सन। जब ओइजा तबाही मचल हा, मोदी जी इयाद परले हां। एगो लइका के त एह लड़ाई में जानो चल गइल बा। सरकार बोडर ले जहाज भेज पावत बिया। जवन बोडर ले चहुंप जा तारे सन, ओकनी के ले आवल आसान बा। अबे ले बीस हजार लइका-लइकी आ चुकल बाड़े सन। जवन ओइजा फंसल बाड़े सन, ओकनी के खाये-पीये आ जान बचावे के तबाही में बाड़े सन।\nभलहीं रूस आ उकरेन में लड़ाई लागल बा, बाकिर कई देस उकरेन के मदद में सामने आइल बाड़े सन। चीन आ आपन देस चुप बा। लड़ाई लगले पखवारा होखे जाता, बाकिर फरियाये के कवनो उमेद नइखे लउकत। हमला त रूस कइलस पहिले, बाकिर तबाहियो रूस में बेसी मचल बा। रूसे के लोग अपना सरकार के सिकाइत करत बा। महंगाई एतना बढ़ गइल बा रूस में कि सेयर बाजार पांच दिन खातिर बंद करे के परल रहल हा। एकर असर सगरी दुनिया में लउके लागल बा। केहू एह से नइखे हाथ डालत कि सभकर आपन आपन सवारथ बा। रूस भा उकरेन के बीच में केहू के पख लेहला के मतलब भइल कि आपन धंधा चौपट कइल। कई गो अइसन जिनिस बाड़ी सन, जवना खातिर एह दुनू देसन पर लोग के आसरा रहेला। जवन पेटरउल आ गैस तरक्की खातिर दुनिया भर में सबसे बेसी जरूरी बा, ओकरा में एह देसन के अच्छा-खासा भागीदारी बा।\nउकरेन कवनो बड़ देस ना ह, ओइजा त बिहार के एक चौथाई आ झारखंड के बराबर ओइजा के आबादी बा। माने चार करोड़ के आसपास ओइजा आबादी बा। बाकिर कई गो अइसन चीज ओइजा मिलेला, जवन दुनिया भर में बिकाला। दुनिया में गेहूं के जवन कारोबार होला, ओइमें एक चौथाई उकरेन आ रूस में पैदा होला। अकेले 80 परसेंट सुरुजमुखी के तेल दुनिया में रूस आ उकरेन से जाला। मकई के खेती दुनिया भर में जेतना होला, ओइमें पांचवां हिस्सा अकेले एही दुनू देस के रहेला। दुनिया में पेटरउल-डीजल अकेले 12 परसेंट रूस से मिलेला। अब एही से अंदाज लगावल जा सकेला कि एह दिनू देसन के भैंसा लड़ान में खाली इहे तबाह ना होइहें सन, सगरी दुनिया में तबाही मच जाई।\nबाजार में बढ़ जाई जिनिस-पत्तर के महंगाई\nअपना देस पर केतना आउर कवनी गंतिया असर पड़ी,इहो जान लेबे के चाहीं। अबही आपन देस हर साल 150 अरब डालर के कांच तेल बाहर से कीनेला। एह लड़ाई से कांच तेल के दाम अउरी बढ़े के खतरा मूड़ी पर नाच रहल बा।4नवंबर से अपना इहां तेल के दाम नइखे बढ़ल। एह बीचे बाहर से आवे वाला कांच तेल के दाम एक बैरल पर 25 परसेंट बढ़ गइल बा। एह लड़ाई से तेल के दाम दसो परसेंट अउरी बढ़ जाता त बूझ जाये के चाहीं कि लोग के डांड़ डूटहीं वाला बा। अमिरका के डालर के मुकाबला में रुपया के दाम घट जाई। अबहिये एक डालर के कीमत 75 रुपया से ऊपर हो गइल बा। डालर महंगा भइला के असर ई होई कि कच्चा तेल आउर सोना के भाव आसमान छूए लागी। लड़ाई लागते सोना के भाव में हजार-बारह सौ के बढ़ती हो गइल बा। बाहर दोसरा देस से आवे वाला सगरी सामान के दाम बढ़ जाई। तेल महंगा भइल त एकर असर सगरी जिनिस के दाम पर परी। एकर माने त इहे भइल नू कि अबहिये जे महंगाई से छपटाता, ओकर हालत अउरी खराब होखे वाला बा।\nएहू से खतरनाक बात ई बा कि अबे ले त दू देस के लड़ाई बा। एह बीचे जदि दोसर देस इनकर-उनकर साथ दिहले सन त दुनिया भर में लड़ाई छिड़ जाई। ओकरे के वड वार (वर्ल्ड वार) कहल जाला। एकरा पहिले दू बेर वड वार हो चुकल बा। हम नइखीं देखले। ओह बेरा हमार जनमो करम ना भइल होई। सगरी बड़का देस अइसन-अइसन हथियार बना लिहले बाड़े सन कि ओकर इस्तेमाल भइल त छन भर में दुनिया स्वाहा हो जाई। हमरा बुझाता कि हम बड़ा त हम बड़ा कहाये-बने के फेर में ई कुल्ह हो रहल बा।\nभारत काहें चुपा गइल बा एह मामला में\nजब नाटो आ संजुक्त राष्ट्र सुरक्षा परिषद में रूस के खिलाफ प्रस्ताव आइल त भारत अपना के कगरी राख लिहलस। कगरियाइल त चीनो रहे, बाकिर ओकरा बारे में कहल जाला कि ऊ हरदम रूसे के संगही रहेला। भारत-चीन लड़ाई में भी रूस चीन का संगही रहे। तब रूस का जगहा सोवियत संघ बनल रहे। दुनू कमलिस देस हई सन, एह से दुनू के मुंह भले अलगा होखे, बाकिर पेट एके रहेला। पाकिस्तान से 1967 के लड़ाई में सोवियत संघ माने आज के रूस भारत के संगे रहे। कसमीर के सवाल पर दुनिया भर के देसन के मीटिंग में उकरेन पाकिस्तान के सपोट कइलस त रूस भारत के। छह गो अइसन मौका आइल बा, जब भारत के पख में रूस साथ दिहले बा। एही से भारत एने-ओने बोलला से बढ़िया चुप रहल बुझलस। भारत के एक हांक पर रूस एइजा के लोग के उकरेन से निकाले खातिर लड़ाई करे के तैयार हो गइल, बाकिर सुने में आवता कि उकरेल के सेना एकर फायदा उठावे खातिर जबरिया भारत के कुछ लइकन के ढाल बना के रखले बा।\nएह लड़ाई में जीतियो के हार जाई रूस\nएगो बात त पकिया मान लेबे के चाही कि एह लड़ाई में जीतियो के रूस हार जाई। एह से कि लड़ाई जेतना दिन लम्मा खिंचाई, खरच ओतने बढ़ी। एह से रूस के माली हालत खराब हो जाई। एक दिन के लड़ाई पर एक लाख बीस हजार करोड़ खरच हो रहल बा रूस के। दुनिया के अमिरका-विलायत जइसन देस जवनी गंतिया रूस के खिलाफ हो गइल बाड़े सन, ओह से दुनिया के कारोबार से रूस के कगरिया जाये के खतरा बेसी बा। दुनिया में आपन धंधा फइलावे वाली जवन रूसी कंपनी बाड़ी सन, ओकनी के अबहिये से घबराये लागल बाड़ी सन। रूस के उड़ान सेवा वाली कंपनी एस-7 अबे कह रहल बिया कि रूसी उड़ान पर दुनिया में रोक लगला से ऊ कंगाली के कगार पर खड़ा हो गइल बिया। रूस जीतियो जाता, तबो उकरेन ओकरा खातिर खतरा बनल रही। अब ले के लड़ाई में जवना तरे उकरेनी लोहा ले रहल बाड़े सन, ऊ एह बात के इसारा बा कि उकरेन जीत के भी ओइजा के लोग के मन जीतल रूस खातिर आसान नइखे। विदेस से लड़ाई में सामिल होखे उकरेनी लोग देस पहुंचे लागल बा। साधारन लोग हथियार उठा लेले बा। एही से माने के चाही कि जीतला के बादो रूस उकरेनी लोग के मन ना जीत पाई। रूस खातिर ओकर जीत एह खतरा के भी बढ़ाई कि ओकरा चीन के पिछलग्गू बने के परी। चीन ओकरा संगे खाड़ बा। रूस के राष्ट्रपति पुतिन के खिलाफ एह लड़ाई के लेके उनही के देस के बड़ आबादी खिलाफ बा। धरना-परदर्सन होते रहता। पुतिन के खिलाफ ई लड़ाई हवा बनावे में मददगार हो सकेला।\n“भोजपुरी पत्रकारिता के विकास-यात्रा”\nHum BhojpuriaOctober 22, 20214min3980\nलेखक: पांडे कपिल\nपत्र-पत्रिकन में भोजपुरी के प्रवेश के स्थिति तब बनल, जब कि भारतेन्दु मंडली के कुछ भोजपुरी भाषी साहित्यकार भोजपुरी में रचना करे लगले। रामकृष्ण वर्मा ‘बलवीर’, तेगअली ‘तेग’, खड्ग बहादुर मल्ल आ फेर, आगे चलके, दूधनाथ उपाध्याय, रघुवीर नारायण जइसन कवियन के भोजपुरी रचनन के प्रकाशन से लोगन के ध्यान भोजपुरी साहित्य का ओर आकृष्ट भइल। सन् 1886 के आसपास काशी से प्रकाशित पत्रिका ‘गोरस’ में राधाकृष्ण सहाय के भोजपुरी नाटक ‘दाढ़ के दरद’ प्रकाशित भइल। सितम्बर 1814 में महावीर प्रसाद द्विवेदी ‘सरस्वती’ जइसन हिन्दी के प्रतिष्ठित पत्रिका में ‘अछूत की शिकायत’ शीर्षक से हीरा डोम के भोजपुरी कविता प्रकाशित कइले। हिन्दी के पत्रिकन में जब-तब भोजपुरी के रचना प्रकाशित करेके सिलसिला तबे से चलत आइल। आगे चलके कुछ द्विभाषिओ पत्रिका निकलली स, जवना में हिन्दी का साथे-साथे भोजपुरिओ के रचना प्रकाशित होत रहली स। आजो अइसन कुछ द्विभाषी पत्रिका प्रकाशित हो रहल बाड़ी स।\nभोजपुरी में पत्रिका प्रकाशित करे के पहिलका प्रयास जयपरगास नारायण ‘बगसर समाचार’ नाम के पत्रिका से कइले। सरस्वती पुस्तकालय, बगसर से प्रकाशित ई पत्रिका पहिले कैथी अक्षर में छपल। दू अंकन के बाद ई भोजपुरी पत्रिका देवनागरी अक्षर में प्रकाशित होखे लागल। ई पत्रिका 1918 तक निकलला के बाद बन्द हो गइल।\nभोजपुरी के पत्रिका निकाले के अगिला प्रयास आचार्य महेन्द्र शास्त्री द्विमासिक पत्रिका ‘भोजपुरी’ के सम्पादन करके कइले। भोजपुरी-कार्यालय कदमकुआँ, पटना से प्रकाशित एह पत्रिका में प्राय: हर विधा के रचनन के समावेश भइल रहे। बाकिर, सिर्फ एक अंक के प्रकाशन के बाद ई पत्रिका बंद हो गइल।\nसन् 1949 में अवध बिहारी ‘सुमन’ के सम्पादन में ‘कृषक’ नाम के एगो साप्ताहिक पत्र भोजपुरी भाषा में प्रकाशित भइल! इहे अवध बिहारी ‘सुमन’ आगे चलके संन्यासी होके दण्डिस्वामी विमलानन्द सरस्वती के नाम से प्रसिद्ध भइले, जे ‘बउधायन’ नाम के महाकाव्य भोजपुरी में लिखले। ‘कृषक’ असल में भोजपुरिया किसान-मजदर के पत्रिका रहे। एकर लोक-गीत विशेषांक एह पत्रिका के उल्लेखनीय उपलब्धि रहे। एक साल तक निकलला का बाद ई पत्रिका बन्द हो गइल।\nकुछ बरिस के चुप्पी का बाद, सन् 1952 में आरा से ‘भोजपुरी’ नाम के मासिक पत्रिका के प्रकाशन शुरू भइल। एकर प्रवेशांक अगस्त, 1952 में निकलल। क्राउन आकार के चालीस पृष्ठ के एह पत्रिका के पूर्ण साहित्यिक पत्रिका होखे के गौरव मिलल। एकरा पहिलका पाँच अंकन के सम्पादन प्रो. विश्वनाथ सिंह कइले रहले, बाकिर एह पत्रिका के प्रबन्ध सम्पादक आ कर्ता-धर्ता रघुवंश नारायण सिंह से वर्तनी के बारे में कवनो बिन्दु पर विवाद हो गइला का वजह से प्रो. विश्वनाथ सिंह एकर सम्पादन छोड़ दिहले आ रघुवंशे नारायण सिंह एकर सम्पादक हो गइले। एक सौ पृष्ठ के एकर लोक साहित्य अंक बहुते पुष्ट विशेषांक रहे, जवना का चलते एह पत्रिका के साहित्यिक स्वीकृति मिले लागल। सन् 1958 तक ई नियमित प्रकाशित होत रहल। भोजपुरी साहित्य के विकास में एह पत्रिका के अनुपम योगदान मानल जाई।\nआठ बरिस तक नियमित प्रकाशन के बाद, आर्थिक कठिनाई का चलते एकरा प्रकाशन में गतिरोध होखे लागल, आ आखिरकार, ई बन्द हो गइल।\nकुछ बरिस बाद, पटना से सन् 1963 से 1965 तक एकर फेर से प्रकाशन होत रहल, बाकिर आर्थिक कठिनाई से एकरा प्रकाशन में फिर रुकावट हो गइल।\nफेर, रघुवंश नारायण सिंह, तिसरका झोंक में एकर प्रकाशन 1973 से 1974 तक कइले। बाकिर, आखिरकार, समुचित साधन का अभाव में एकर प्रकाशन बन्दे हो गइल। भोजपुरी साहित्य के विकास में एह पत्रिका के अनुपम योगदान मानल जाई। ई भोजपुरी के अनेक अइसन लेखक पैदा कइलस, जेकरा योगदान से भोजपुरी भाषा के अनुपम साहित्यिक समृद्धि सुलभ भइल।\nआरा से ‘गाँव-घर’ नाम के पाक्षिक पत्रिका के नियमित प्रकाशन भुवनेश्वर प्रसाद श्रीवास्तव ‘भानु’ के सम्पादन में दू बरिस ले होत रहल। ओकरा बाद, ई पत्रिका अनियमित होखत-होखत, आखिरकार, बन्दे हो गइल|\nसन् 1960 में पटना में ‘भोजपुरी परिवार’ नाम के संस्था बनल, जवना के आचार्य शिवपूजन सहाय के आशीर्वाद प्राप्त रहे। एही भोजपुरी परिवार’ के तत्वावधान में त्रैमासिक ‘अँजोर’ के प्रकाशन सन् 1960 से शुरू भइल। एकर सम्पादक रहले पाण्डेय नर्मदेश्वर सहाय आ सहायक सम्पादक रहले अविनाश चन्द्र विद्यार्थी। डिमाई आकार के चालीस पृष्ठ के ई पत्रिका 1969 ई. तक लगातार प्रकाशित होखत रहल, बाकिर एकर प्रधान सम्पादक आ ‘भोजपुरी परिवार’ के अध्यक्ष पाण्डेय नर्मदेश्वर सहाय के निधन के बाद एकर प्रकाशन बन्द हो गइल। भोजपुरी साहित्य के सर्वतोमुखी विकास में एह पत्रिका के अनुपम योगदान मानल जाई।\nआनन्द मार्ग के सामाजिक संगठन ‘प्रोग्रेसिव फेडरेशन ऑफ इंडिया’ 1964 में गाजीपुर से ‘भोजपुरी समाचार’ नाम के एगो समाचार साप्ताहिक के प्रकाशन शुरू कइलस, जेकर सम्पादक रहले जरदारी। ईहे पत्रिका आगे चलके ‘भोजपुरी वार्ता’ नाम से गोरखपुर से प्रकाशित होखे लागल, जेकर सम्पादक रहले आचार्य प्रतापादित्य। कुछ समय बाद, एकर प्रकाशन मोतिहारी से अर्ध-साप्ताहिक रूप में होखे लागल आ तब एकर सम्पादक भइले देवदत्त। बाद में, पटना से एकर प्रकाशन दैनिक पत्र का रूप में होखे लागल। बाकिर, आनन्द मार्ग पर प्रतिबन्ध लाग गइला से प्रकाशन में गतिरोध आ गइल आ एकरा के बन्द कर देबे के पड़ल। कुछ साल बाद, 1993 ई. में, एकर फेर से प्रकाशन विनोद कुमार देव का सम्पादन में शुरू भइल, बाकिर साल-भर से आगे एकरा के चलावल सम्भव ना हो सकल।\nवाराणसी के सुप्रसिद्ध भोजपुरी संस्था ‘भोजपुरी संसद’ 1964 ई. में ‘भोजपुरी कहानियाँ’ नाम से मासिक पत्रिका के प्रकाशन शुरू कइलस। पहिले एकर सम्पादक रहले डॉ. स्वामीनाथ सिंह। बाद में, प्रो. राजबली पाण्डेय आ गिरिजाशंकर राय ‘गिरिजेश’ एकर सम्पादक भइले। ‘गिरिजेश’ के सम्पादन में ई पत्रिका एक-से-एक कहानीकार त पैदा कइबे कइलस, भोजपुरी के पाठको-वर्ग तइयार कइलस। भोजपुरी के ई पहिलकी पत्रिका रहे, जवना के अपेक्षित मार्केटिंग भइल आ जवना के वितरण के बीड़ा ए.एच.ह्वीलर जइसन नामी कम्पनी उठवलस। सन् 1966 तक ई पत्रिका लोकप्रिय बनल रहल, बाकिर आगे एकर प्रकाशन कईएक वजह से बन्द हो गइल।\nभोजपुरी संसद, वाराणसी सन् 1968 में त्रैमासिक ‘पुरवइया’ के प्रकाशन शुरू कइलस, जेकर सम्पादक रहले राजबली पाण्डेय। बाकिर उचित व्यवस्था के अभाव में ई पत्रिका एक साल बाद बन्द हो गइल।\nसन् 1964 में, दूगो आउर मासिक पत्रिकन के प्रकाशन शुरू भइल- छपरा से ‘माटी के बोली’ आउर आरा से ‘भोजपुरी साहित्य’। ‘माटी के बोली’ के सम्पादक रहले सतीश्वर सहाय वर्मा ‘सतीश’, बच्चू पाण्डेय आ विश्वरंजन। दू अंक निकलला का बाद ‘माटी के बोली’ के प्रकाशन बन्द हो गइल, त 1969 में एकर प्रकाशन विश्वनाथ प्रसाद का सम्पादन में फेर शुरू भइल, बाकिर कुछ अंकन के बाद एकरा के आउर आगे चला सकल आर्थिक कारण से सम्भव ना हो सकल।\nआरा से डॉ. जितराम पाठक के सम्पादन में भोजपुरी साहित्य’ 1968 ई. तक प्रकाशित भइल। आगे चलके, भोजपुरी साहित्य मंडल, बक्सर के मुखपत्र के रूप में एकर प्रकाशन सन् 1975 से 1977 तक जितरामे पाठक के सम्पादन में होत रहल। ई पत्रिका भोजपुरी साहित्य के रचनात्मक स्तर के ऊँच उठावे में महत्वपूर्ण योगदान कइलस, जेकर श्रेय एकरा विद्वान् सम्पादक डॉ. पाठक के देवे के होई।\n‘हमार बोल’ नामक बत्तीस पृष्ठ के पत्रिका मासिक रूप में निकलल रहे, जे दू-तीन अंक निकलला का बाद बंद हो गइल।\nजमशेदपुर भोजपुरी साहित्य परिषद् के अनियतकालिक पत्रिका ‘लुकार’ के प्रकाशन सन् 1965 में शुरू भइल। अंक-1 से 19 तक, विभिन्न व्यक्तियन के सम्पादन में, एकरा के चक्रमुद्रित करके प्रकाशित कइल गइल। ओकरा बाद, अंक 20 से ई पत्रिका प्रेस में छपे लागल, जेकर सम्पादन गंगा प्रसाद ‘अरुण’ करे लगले। अट्ठाइसवाँ अंक से एकरा सम्पादन के भार अजय कुमार ओझा उठा रहल बाड़े आ गंगा प्रसाद ‘अरुण’ प्रधान सम्पादक के भूमिका निभा रहल बाड़े। सन् 2008 तक ‘लुकार’ के चौंतीस अंक प्रकाशित हो चुकल रहे। ओकरा बाद ई पत्रिका बन्द हो गइल।\nसन् 1966 में आरा से हरेराम तिवारी ‘चेतन’ के सम्पादन में ‘आँतर’ नाम के पत्रिका निकलल रहे, जवना के पाँच अंक प्रकाशित भइल रहे। फेर सन् 1999 में ‘चेतने’ के सम्पादन में राँची से एकर एगो अंक हस्तलिखित रूप में निकलल, जवना के सौ गो हस्तलिखित प्रति तइयार करा के वितरित कइल गइल रहे।\nसन् 1968 में सर्वानन्द के सम्पादन में ‘जागल पहरुआ’ नाम के एगो पत्रिका, छपरा से, प्राउटिस्ट फोरम ऑफ इंडिया का ओर से प्रकाशित भइल रहे, जे कुछे अंक निकल के बन्द हो गइल।\n‘भोजपुरी जनपद’ नामक पत्रिका के प्रकाशन सन् 1968 में भोजपुरी साहित्य मंदिर, वाराणसी से राधामोहन ‘राधेश’ के सम्पादन में शुरू भइल रहे। सन् 1970-72 के दौरान एह पत्रिका के नियमित प्रकाशन होत रहल। कुछ बरिस बंद रहला का बाद, 1977 से 1981 तक ले एकर चार-पाँच अंक निकल सकल। शुरुआत में, एकरा सम्पादन से सिपाही सिंह ‘श्रीमंत’ भी जुड़ल रहले।\nसन् 1971-72 के दौरान ‘राधेश’ जी ‘पहरुआ’ नाम के साप्ताहिक अपना सम्पादन में निकलले रहले। भोजपुरी साहित्य मन्दिर जइसन प्रकाशन संस्थान आ ‘भोजपुरी जनपद’ आउर ‘पहरुआ’ जइसन पत्रिकन के संचालक राधामोहन ‘राधेशे’ जी रहले, जे आपन पैत्रिक सम्पत्ति बेंच-बेंच के एह प्रकाशनन के आगे बढ़ावत गइले। इहाँ तक ले कि ऊ अपना गाँव के पैत्रिक घर तक ले बेंच दिहले आ भोजपुरी साहित्य के आपन जिनिगी समर्पित करत परलोकवासी हो गइले।\nसन् 1969 में विनोदचन्द्र सिनहा के सम्पादन में वाराणसी से ‘काशिका’ नाम के पाक्षिक बड़ आकार में निकलल रहे। ओही साले, छिन्दवाड़ा (मध्यप्रदेश) से क्राउन आकार में अड़तालीस पृष्ठ के पत्रिका ‘भोजपुरी समाज’ भोलानाथ सिंह के सम्पादन में आ डॉ. रामनाथ पाठक ‘प्रणयी’ के सम्पादन में ‘हिलोर’ नाम के पत्रिका आरा से प्रकाशित भइल रहली स। एह तीनों पत्रिकन के कुछुए-कुछ अंक निकल सकल, आ ई पत्रिका बन्द हो गइली स। हँ, ‘हिलोर’ के कुछ अंक 1979 में गयो से (गया से भी) निकलल रहे।\nसन् 1971 में पटना से ब्रह्मानन्द मिश्र के सम्पादन में ‘भोजपुरी टाइम्स’ नाम के समाचार साप्ताहिक-प्रकाशित भइल, बाद में जवना के नाम ‘भोजपुरी संवाद’ कर दिहल गइल रहे। एक-डेढ़ बरिस ले अनियमित रूप में प्रकाशित होखत-होखत, आखिरकार, ई साप्ताहिक बन्द हो गइल। सन् 1972 में आरा से ‘टटका’ नाम के पाक्षिक रमाशंकर पाण्डेय के सम्पादन में निकलल। सन् 1976 से एकर नाम ‘टटका राह’ हो गइल रहे। कुछ समय बाद बन्द हो गइल।\nसन् 1992 ई. में ‘सरायकेला अनुमंडल भोजपुरी समाज’ (अब झारखंड में) के मुखपत्र के रूप में ‘ललकार’ के प्रकाशन रामवचन तिवारी के संचालन में शुरू भइल, जेकर सम्पादक रहले डॉ. बच्चन पाठक ‘सलिल’ । सन् 1978 से एह पत्र के नाम ‘जनता ललकार’ हो गइल। 1982-83 तक ई पत्र निकलत रहल, बाकिर रामवचन तिवारी के निधन के बाद बन्द हो गइल।\nसन् 1982-83 में बीरगंज (नेपाल) से श्री दीपनारायण मिश्र के सम्पादन में त्रैमासिक ‘सनेस’ के प्रकाशन शुरू भइल। ओही घड़ी हुगली (पश्चिम बंगाल) से राममूर्ति पराग आ चन्द्रकान्त के सम्पादन में ‘अँजोरिया’ (द्विमासिक) के प्रकाशन शुरू भइल। ‘सनेस’ दू बरिस ले निकलत रहल, त ‘अँजोरिया’ के दुइये अंक निकल सकल।\nभोजपुरी साहित्य सदन, सीवान से पहिले त्रैमासिक आ बाद में मासिक रूप में प्रकाशित ‘माटी के गमक’ विमल कुमार सिंह ‘विमलेश’ के सम्पादन में सन् 1973 से प्रकाशित होत रहल। दू-तीन बरिस के उमिर वाला ई त्रैमासिक/मासिक जबतक निकलल, नियमित निकलल। सन् उनइस सौ तिहतरे में चितरंजन के सम्पादन में आरा से ‘चटक’ निकलल। 1974 में कांचरापाड़ा (पश्चिम बंगाल) से रवीन्द्र कुमार शर्मा के सम्पादन में मासिक ‘भिनसार’ निकलल, जेकर उमिर दू अंक के प्रकाशन तकले सीमित रहल।\nसन् 1975 में पाण्डेय कपिल आ नागेन्द्र प्रसाद सिंह के सम्पादन में ‘लोग’ त्रैमासिक के प्रकाशन भइल। तीन अंक निकलला का बाद पाण्डेय कपिल एकरा सम्पादन से अलग हो गइले, त नागेन्द्र प्रसाद सिंह 1979 से ‘भोजपुरी उचार’ नाम से एकर प्रकाशन आगे बढ़वले आ कुछ अंक के प्रकाशन के बाद ई बन्द हो गइल। एही साले, ‘गोहार’ नामक पत्रिका राकेश कुमार सिंह के सम्पादन में आरा से निकलल। आगे चलके एकर दूगो अंक लखनऊ से प्रकाशित भइल।\nसन् 1976 के साल भोजपुरी में पत्र-पत्रिका के प्रकाशन का दिसाई विशेष महत्व के रहल, काहे कि एह साल कईगो पत्रिका कई जगह से निकलली स। एह समय तक अखिल भारतीय भोजपुरी साहित्य सम्मेलन के गठन हो चुकल रहे आ एकर पहिलका अधिवेशनो प्रयाग में, हिन्दी साहित्य सम्मेलन के मंच पर, डॉ. उदय नारायण तिवारी के अध्यक्षता में आयोजित हो चुकल रहे। बिहार विश्वविद्यालय के लंगट सिंह कॉलेज में भोजपुरी के पढ़ाइओ शुरू हो चुकल रहे। एह सब वजहन से भोजपुरी के साहित्यकार लोगन में नया उत्साह आइल रहे।\nएही साल (1976) से पटना से भोजपुरी संस्थान के तत्वावधान में ‘उरेह’ त्रैमासिक पाण्डेय कपिल का सम्पादन में प्रकाशित होखे लागल, जवना का माध्यम से भोजपुरी में नवलेखन के बढ़ावा मिलल। पाँच बरिस ले नियमित निकलला का बाद एकर प्रकाशन अर्थाभाव का चलते बन्द हो गइल।\nअनियतकालिक पत्रिका ‘अहेरी’ के प्रकाशन अवधेश नारायण आ शंभुशरण राम के सम्पादन में मुजफ्फरपुर से भइल। वीरगंज (नेपाल) से दीपनारायण मिश्र के सम्पादन में ‘समाद’ प्रकाशित भइल। मुजफ्फरपुर से ओमप्रकाश सिंह के सम्पादन में मासिक ‘भोजपुरिहा’ के प्रकाशन शुरू भइल। अखिल भारतीय भोजपुरी साहित्य सम्मेलन के वार्षिक मुखपत्र ‘भोजपुरी सम्मेलन पत्रिका’ डॉ. वसन्त कुमार के सम्पादन में प्रकाशित भइल। वार्षिक रूप में एह पत्रिका के दू अंक निकलल, जवना से भोजपुरी में शोध के प्रवृत्ति के बढ़ावा मिलल।\nसन् 1980 से ‘भोजपुरी सम्मेलन पत्रिका’ के त्रैमासिक रूप में निकाले के आउर शोध-समीक्षा का अलावे एकरा में रचनात्मको साहित्य के बढ़ावा देवे के निर्णय लिहल गइल। एकर प्रधान सम्पादक ईश्वरचन्द्र सिनहा आ सम्पादक पाण्डेय कपिल भइले। सन् 1984-85 का दौरान एकर चार गो अंक निकलल आ ई पत्रिका आपन पहचान कायम कर लिहलस। फेर, दिसम्बर, 1986, दिसम्बर, 1987 आ अक्टूबर, 1988 में एकरे एक-एक विशेषांक-क्रमश: रघुवीर नारायण जन्मशताब्दी विशेषांक, भिखारी ठाकुर जन्म शताब्दी विशेषांक आ सम्मेलन-अध्यक्ष-विशेषांक का रूप में प्रकाशित भइल।\nजनवरी, 1990 से ‘भोजपुरी सम्मेलन पत्रिका’ मासिक रूप में नियमित निकले लागल, जेकर प्रकाशन आजो जारी बा। जनवरी, 1990 से दिसम्बर, 2001 तक ले एह पत्रिका के सम्पादन पाण्डेय कपिल कइले। एह बारह बरिस का दौरान एह पत्रिका के अनेक महत्वपूर्ण विशेषांक निकलल, जइसे- राहुल सांकृत्यायन रचनावली-विशेषांक, हाइकू-विशेषांक, लघुकथा-विशेषांक, गीत- विशेषांक, दोहा-विशेषांक, भोजपुरी सम्मेलन पत्रिका संदर्भ-विशेषांक।\nजनवरी, 2002 से एह पत्रिका के सम्पादन प्रो. ब्रजकिशोर कर रहल बाड़े आ सह-सम्पादक बाड़े डॉ. जीतेन्द्र वर्मा। प्रो. ब्रजकिशोर के सम्पादन-काल में अबतक एह पत्रिका के कई गो महत्वपूर्ण विशेषांक प्रकाशित भइल बा, यथा- डॉ. विवेकी राय-विशेषांक, डॉ. आंजनेय-विशेषांक, संत दुनिया राम-विशेषांक। भोजपुरी के रचनात्मक सक्रियता के आगे बढ़ावे में ई पत्रिका महत्वपूर्ण योगदान करत रहल बा।\nसन् 1977 में लगभग नौ गो भोजपुरी पत्रिकन के शुरुआत भइल। जमशेदपुर से माधव पाण्डेय ‘निर्मल’ के सम्पादन में ‘भोजपुरी संसार’ के दू अंक निकलल। पटना में अवस्थित गैर-सरकारी भोजपुरी अकादमी का ओर से समाचार बुलेटिन का रूप में भोजपुरी समाचार’ के कई अंक निकलल, जेकर सम्पादन हवलदार त्रिपाठी ‘सहृदय’ आ भैरवनाथ पाण्डेय कइले रहले। कलकत्ता से ऋषिदेव दूबे आ अनिल ओझा ‘नीरद’ के सम्पादन में ‘भोजपुरी मिलाप’ के तीन अंक निकलल। आरा से डॉ. रामनाथ पाठक ‘प्रणयी’ के सम्पादन में मासिक ‘कलश’ निकलल, जे आगे चलके अनियतकालिक हो गइल। ब्रजकिशोर दीक्षित ‘ब्रजेश’ के सम्पादन में सीवान से ‘मोजर’ के प्रकाशन भइल, जे तीन अंक के बाद बन्द हो गइल। पटना से प्रो. तैयब हुसैन ‘पीडित’ के सम्पादन में ‘डेग’, मोतिहारी से रजनीकान्त ‘राकेश’ के सम्पादन में ‘डगर’ (बाद में जेकर नाम ‘डहर’ हो गइल रहे), आ इलाहाबाद से शशिभूषण लाल के सम्पादन में ‘चोट’ जइसन प्रगतिशील विचारधारा के पत्रिका निकललीसन, जे कुछ-कुछ अंक निकल के बन्द हो गइलीसन।\nएही साल (1977 ई.) कलकत्ता के पश्चिम बंग भोजपुरी परिषद् का ओर से त्रैमासिक ‘भोजपुरी माटी’ के प्रकाशन शुरू भइल, जेकर सम्पादक रहले कृष्णबिहारी मिश्र। सन् 1980 से ई पत्रिका प्रो. शिवनाथ चौबे के सम्पादन में मासिक रूप से प्रकाशित होखे लागल। भोजपुरी साहित्य के रचनात्मक विकास में एह पत्रिका के अनुपम योगदान भइल। ई मासिक पत्रिका लगभग लगातार निकलत जा रहल बिया। पिछला कई बरिस से एह पत्रिका के सम्पादन अनिल ओझा ‘नीरद’ करत रहले। कई बरिस बाद, अब ई पत्रिका सभाजीत मिश्र के सम्पादन में प्रकाशित हो रहल बा। भोजपुरी में रचनात्मक साहित्य के श्रीवृद्धि में एह पत्रिका के अनुपम योगदान के नकारल नइखे जा सकत।\nसन् 1978 में भोजपुरी के चार गो नया पत्रिकन के प्रकाशन शुरू भइल। पटना से प्रो. ब्रजकिशोर के सम्पादन में ‘भोजपुरी कथा-कहानी’, बिहार सरकार द्वारा गठित भोजपुरी अकादमी के पत्रिका ‘भोजपुरी अकादमी पत्रिका’, जेकर सम्पादक आचार्य विश्वनाथ सिंह भइले, लखनऊ से राकेश कुमार सिंह के सम्पादन में त्रैमासिक ‘सनेहिया’, आउर ढोंढस्थान (सारन) से प्रो. वैद्यनाथ विभाकर के सम्पादन में अनियतकालिक ‘पपीहरा’। ‘भोजपुरी अकादमी पत्रिका’ कुछ समय तक अकादमी के कार्यकारी निदेशक चित्तरंजन के सम्पादन में, फिर आगे चल के अकादमी के उपनिदेशक नागेन्द्र प्रसाद सिंह के सम्पादन में प्रकाशित भइल आ फेर बंद हो गइल। एकर अंतिम कुछ अंक काफी दबीज आ विशिष्ट रहले स। नागेन्द्र प्रसाद सिंह के सेवा-निवृत्ति के बाद एकर प्रकाशन बंद रहल ह, बाकिर, एह साल 2008 में फेर से एकर प्रकाशन डॉ. शिववंश पाण्डेय के सम्पादन में शुरू भइल रहे। अबहीं ई पत्रिका बन्द बा।\nसन् 1979 में दू गो नया पत्रिका अइली स- दिघवा दुबौली (गोपालगंज) से गौरीकान्त ‘कमल’ के सम्पादन में पाक्षिक ‘लाल माटी’ आ बलिया से डॉ. अशोक द्विवेदी के सम्पादन में ‘पाती’ । शुरू में ‘पाती’ के चार अंक निकलला का बाद गतिरोध आ गइल आ पत्रिका बन्द हो गइल। फेर अगिला साल 1992 से नया कलेवर में एकर प्रकाशन होखे लागल। डॉ. अशोक द्विवेदी के सम्पादकीय ऊर्जा ‘पाती’ के जे विशिष्टता प्रदान कइले बा, ऊ भोजपुरी साहित्य खातिर महत्वपूर्ण अवदान साबित भइल बा। अबतक प्रकाशित ‘पाती’ के पचास-साठ अंक भोजपुरी के अनेक प्रतिभाशाली रचनाकारन के उजागर कइले बा।\nजनवरी, 1980 से अप्रैल, 1987 तक नोखा (रोहतास) के साहित्य-कला-मंच के तत्वावधान में ‘झनकार’ नाम के पत्रिका के प्रकाशन जवाहर लाल ‘बेकस’ के व्यवस्था में भइल रहे, जेकर सम्पादक रहले फणीन्द्रनाथ मिश्र। ई हिन्दी आ भोजपुरी के मिलल-जुलल पत्रिका रहे। ओकरा बाद एह मासिक के प्रकाशन पटना से ‘पनघट’ के नाम से, जवाहर लाल ‘बेकस’ के सम्पादन में, होखे लागल आ एकरा में हिन्दी आ भोजपुरी के अलग-अलग खण्ड होखे लागल। सन् 1996 में ‘पनघट’ के प्रकाशन बंद हो गइल रहे। बाकिर, जनवरी, 1999 से त्रैमासिक रूप में फेर से एकर प्रकाशन ‘बेकस’ के सम्पादन में होखे लागल, जवना में हिन्दी आ भोजपुरी के अलग-अलग खंड पहिलहीं जइसन रहे लागल। एही त्रैमासिक रूप में ‘पनघट’ के नियमित प्रकाशन इनके सम्पादन में आजो जारी बा।\nसन् 1980 में भोजपुरी के कुछ आउर नया-नया पत्रिका प्रकाश में अइली स- मुजफ्फरपुर से वाल्मीकि विमल के सम्पादन में पाक्षिक ‘भोजपुरी के गमक’; पटना से शास्त्री सर्वेन्द्रपति त्रिपाठी के सम्पादन में भोजपुरी समाचार’; कुल्हड़िया (भोजपुर) से महेन्द्र गोस्वामी के सम्पादन में मासिक ‘आपन गाँव’; मोतिहारी से साँवलिया विकल के सम्पादन में मासिक ‘जोखिम’ आ जमशेदपुर से परमेश्वर दूबे शाहाबादी के सम्पादन में अनियतकालिक ‘साखी’ । एक-दू अंक निकल के ई सब पत्रिका बन्द हो गइली सन। ‘साखी’ के ‘परमेश्वर दूबे शाहाबादी स्मृति विशेषांक’ के सम्पादन डॉ. रसिक बिहारी ओझा ‘निर्भीक’ कइले रहलें।\nसन् 1981 में छपरा से डा. धीरेन्द्र बहादुर चाँद के सम्पादन में ‘झकोर’, मठनपुरा (सीवान) से श्रीवास्तव प्रदीप कुमार ‘प्रभाकर’ के सम्पादन में ‘कचनार’ आउर दिनारा (भोजपुर) से अरुण भोजपुरी के सम्पादन में ‘तरई’ नाम के पत्रिका निकललीसन, जिनकर कुछ-कुछ अंक निकल पावल आ ई सब प्रत्रिका बन्द हो गइली सन।\nसन् 1982 में छपरा से रामनाथ पाण्डेय आ डॉ. वीरेन्द्र नारायण पाण्डेय के सम्पादन में कहानी-पत्रिका ‘चाक’ के कुछ अंक निकलल, जवना से भोजपुरी में कहानी-लेखन के गतिविधि में सकारात्मक हलचल भइल बाकिर कुछए अंक के प्रकाशन का बाद ई विशिष्ट पत्रिका बन्द हो गइल।\nएही साल (1982 में) गोरखपुर से मैनावती देवी श्रीवास्तव ‘मैना’ के सम्पादन में त्रैमासिक ‘सोनहुला माटी’, भलुनीधाम (रोहतास) से डॉ. नंदकिशोर तिवारी के सम्पादन में त्रैमासिक ‘माई के बोली’ आउर बडकी नैनीजोर (भोजपुर) से महेश्वराचार्य के सम्पादन में त्रैमासिक ‘दियरी’ के प्रकाशन शुरु भइल। बाकिर ई तीनू पत्रिका अल्पजीवी साबित भइली स। एही साल, पतरातू थर्मल पावर के वार्षिकी ‘भोजपुरी परिवार पत्रिका’ के प्रकाशन भइल रहे, जवना के सम्पादक रहले अनिरुद्ध दूबे, विपिन बिहारी चौधरी आ ब्रजभूषण मिश्र।\nसन् 1983 में बीरगंज (नेपाल) से ‘सगुन’ नाम के पत्रिका विजय प्रकाश बीन के सम्पादन में निकलल, बाकिर आगे ना चल सकल। एही साल, छपरा से प्रो. हरिकिशोर पाण्डेय के सम्पादन में ‘कसौटी’ नाम के समीक्षा-पत्रिका निकलल। एह पत्रिका के सिर्फ चारे-पाँच अंक त निकल सकल, बाकिर भोजपुरी में समीक्षा के विकास का दिसाईं आपन अमिट छाप छोड़ गइल। एही साल, छपरा से अर्द्धन्दु भूपण के सम्पादन में बालोपयोगी त्रैमासिक ‘नवनिहाल’ के प्रकाशन शुरू भइल, जवना के उमिर कुछुए अंक ले सीमित रहल।\nहरिद्वार (उत्तरप्रदेश) से डॉ. सच्चिदानन्द शुक्ल के सम्पादन में ‘भोजपुरी सनेस’ के प्रकाशन 1984 में शुरू भइल। एक अंक के बाद एकर नाम बदल के भोजपुरी आँगन’ कर दिहल गइल। तीन-चार अंक के बाद ई पत्रिका बन्द हो गइल। उनइस सौ चौरासिये में आरा से डॉ. रामनाथ पाठक ‘प्रणयी’ के सम्पादन में ‘आपन भाषा’ के त्रैमासिक प्रकाशन शुरू भइल, बाकिर एकर दुइये अंक निकल सकल। एह पत्रिका के महिलांक निकाले के योजना रहे, जे कार्यान्वित ना हो पावल।\nसन् उनइस सौ तिरासिये में, पटना से कुशवाहा कुसुम के सम्पादन में त्रैमासिक ‘पुजारिन’, दिघवारा (सारन) से प्रियव्रत शास्त्री ‘प्रीतेश’ के सम्पादन में ‘भोजकंठ’ आउर पटना से शास्त्री सर्वेन्द्रपति त्रिपाठी आ रासबिहारी पाण्डेय के सम्पादन में भोजपुरी भाषा सम्मेलन पत्रिका’ के प्रकाशन शुरू भइल, बाकिर दू-तीन अंक निकलत-निकलत ई तीन पत्रिका बंद हो गइलीसन। बाद में, सन् 1993 में रासबिहारी पाण्डेय देवघर से ‘भोजपुरी भाषा सम्मेलन पत्रिका’ के फेर से शुरूआत कइले आ उनका जिनिगी-भर ई पत्रिका नियमित निकलत रहल, हालाँकि एकर भाषा-नीति विवादास्पद बनल रहल।\nसन् 1985 में हरविलास नारायण सिंह के सम्पादन में पटना से ‘लटर-पटर’ आ विश्वनाथ भोजपुरिया के सम्पादन में ‘दिआ’ मासिक के प्रकाशन होखे लागल, बाकिर एह पत्रिकन के उमिर कुछुए अंक ले सीमित रहल।\nसन् 1986 में बरौली (गोपालगंज) से दिनेश कुमार पाण्डेय ‘दिवाकर’ के सम्पादन में मासिक ‘आरती’, ढोंढस्थान (सारन) से प्रो. वैद्यनाथ विभाकर के सम्पादन में ‘भोजपुरी भारती’ आउर अरदेवा (सारन) से रामाज्ञा प्रसाद सिंह ‘विकल’ के सम्पादन में त्रैमासिक ‘कलेवा’ के प्रकाशन शुरू भइल, बाकिर एह सब पत्रिकन के उमिर कुछ-कुछ अंक तकले रहल।\nसन् 1987 में साहेबगंज (मुजफ्फरपुर) से डॉ. ब्रजभूषण मिश्र के सम्पादन में ‘कोइल’ के मासिक प्रकाशन शुरू भइल। डॉ. धीरज कुमार भट्टाचार्य के आर्थिक सहयोग से ई पत्रिका अप्रैल, 1992 तक नियमित निकलत रहल।\nएह अवधि में पटना से पशुपतिनाथ सिंह के सम्पादन में भोजपुरी कलम’ नाम के पत्रिका निकलल। प्रगतिशील विचारधारा आ तेवरदार भाषा-शैली का वजह से ई पत्रिका चर्चा में रहल, बाकिर आर्थिक वजहन से एकर प्रकाशन कुछुए अंक के बाद रुक गइल। सन् 1989 में मुजफ्फरपुर से कुमार विरल के सम्पादन में ‘हिरामन’ नाम के पत्रिका के दू अंक निकलल। एकरा बन्द भइला पर कुमार विरले के सम्पादन में ‘भोजपुरी आवाज’ नाम के पत्रिका निकलल, जें एके अंक ले सीमित रह गइल।\nमई 1988 में लखनऊ से ‘भोजपुरी लोक’ नाम के मासिक पत्रिका डॉ. राजेश्वरी शांडिल्य के सम्पादन में निकलल आ बारह बरिस ले निरन्तर निकलत रहल। ई हिन्दी आ भोजपुरी के द्विभाषी पत्रिका रहे, जवना में हिन्दी आ भोजपुरी के अलग-अलग खण्ड रहत रहे। हिन्दीओ खण्ड में भोजपुरी भाषा-साहित्य-संस्कृति विषयक सामग्री छपत रहे।\nसन् 1988 में छपरा से बैकुण्ठ नारायण के सम्पादन में ‘पाँति-पाँति’ आउर जमालपुर से अशोक ‘अश्क’ के सम्पादन में ‘बटोहिया’ के प्रकाशन शुरू भइल। ‘बटोहिया’ के कथा-अंक बहुत सफल आयोजन रहे। अनियतकालिक रूप में ‘बटोहिया’ के कुछ अंक जब-तब निकले, बाकिर, आखिरकार, ई पत्रिका बंद हो गइल। 1989 में बेतिया (पश्चिमी चम्पारण) से चतुर्भुज मिश्र के सम्पादन में ‘हालचाल’ निकलल, बाकिर दू-तीन अंक से आगे ना चल सकल।\nसन् 1990 में गोरयाकोठी (सीवान) से सूर्यदेव पाठक ‘पराग’ के सम्पादन में ‘बिगुल’ के प्रकाशन शुरू भइल आ बरिसन ले निकलत रहल। एकर कविता-अंक आ लघुकथा-अंक विशेष चर्चित भइले सन। श्री अक्षयवर दीक्षित पर एकर विशेषांको बहुत अच्छा निकलल। ‘बिगुल’ का प्रकाशन से सैकड़न लेखक प्रकाश में अइलन। एही साल, साहेबगंज से ‘भोजपुरी त्रैमासिक’ नाम के पत्रिका कमलेश्वर प्रसाद पाठक का सम्पादन में निकलल रहे, जवना के उमिर दू अंक ले सीमित रहल।\nसन् 1991 में बक्सर से विजयानन्द तिवारी के सम्पादन में त्रैमासिक ‘जगरम’ के प्रकाशन शुरू भइल, जे काफी अरसा ले जारी रहल। एह पत्रिका के ‘खोलकदास’ शीर्षक स्थायी स्तम्भ खूब चर्चित रहल। एह पत्रिका के लोक-साहित्य अंक बहुत पुष्ट आ स्तरीय रहे।\nसन् 1991 में ही, बोकारो स्टील सिटी से ‘इंगुर’ नाम के त्रैमासिक रामनारायण उपाध्याय के सम्पादन में प्रकाशित भइल रहे। ई त्रैमासिक अल्पजीवी त जरूर रहे, बाकिर जवने दू-तीन अंक निकलल, ऊ साहित्यिक दृष्टि से स्वस्थ आ पुष्ट रहे।\nसन् 1992 में बक्सर से प्रभंजन भारद्वाज के सम्पादन में ‘लहार’ आ 1993 में लखनऊ से सत्येन्द्रपति त्रिपाठी के सम्पादन के भोजपुरी के बोली’ नाम के पत्रिका प्रकाशित भइली स, जे कुछ अंक निकलला का बाद बंद हो गइली सन।\nसन् 1994 में बरौली (गोपालगंज) से सच्चिदानन्द श्रीवास्तव के सम्पादन में त्रैमासिक ‘बायेन’ के प्रकाशन भइल, जेकर दू गो अंक निकलल। एही साल, आशापड़री (बक्सर) से चन्द्रधर पाण्डेय ‘कमल’ के सम्पादन में ‘भोजपुरी लहर’ के प्रकाशन शुरू भइल, जेकर सात गो अंक निकलल रहे।\nसन् 1995 में बीरगंज (नेपाल) से गोपाल ‘अश्क’ के सम्पादन में ‘गमक’ के प्रकाशन भइल रहे, जेकर चार-पाँच अंक निकलल रहे। एही साल, हीरालाल अमृतपुत्र, मदन प्रसाद आ जयकान्त सिंह ‘जय’ के सम्पादन में ‘उगेन’ नाम के पत्रिका के कईगो अंक निकलल रहे।\nसन् 1996 में सेतु न्यास (मुम्बई) द्वारा संचालित विश्व भोजपुरी सम्मेलन, देवरिया (उत्तरप्रदेश) के त्रैमासिक पत्रिका ‘समकालीन भोजपुरी साहित्य’ के प्रकाशन डॉ. अरुणेश ‘नीरन’ के सम्पादन में शुरू भइल। सुन्दर, सुभेख आ पृथुलकाय एह विशिष्ट त्रैमासिक के सन् 2008 तक अट्ठाईस गो अंक प्रकाशित हो चुकल बा, जवना में कहानी-विशेषांक, धरोहर-विशेषांक, स्त्री-विशेषांक, कविता-विशेषांक आउर संस्मरण-विशेषांक अतिशय महत्व के बाटे। भोजपुरी भाषी क्षेत्र के हिन्दी आ संस्कृत के विद्वान आ साहित्यकार लोगन के कलम से भोजपुरी के रचना लिखवावे में एकर सम्पादक का बहुते सफलता मिलल बा, जेकरा खातिर ऊ बधाई के पात्र बाड़े।\nएही साल, कॉलेज शिक्षकन के भोजपुरी संस्था ‘भारतीय भोजपुरी साहित्य परिषद’ का ओर से एही नाम के एगो पत्रिका डॉ. प्रभुनाथ सिंह का सम्पादन में प्रकाशित भइल रहे। बाकिर आगे एकर प्रकाशन ना हो सकल।\n1997 में भगवान सिंह ‘भास्कर’ के सम्पादन में सीवान से ‘बयार’ नाम के पत्रिका निकलल रहे, जेकर छव गो अंक प्रकाशित भइल रहे।\nसन् 1998 में दिल्ली से महेन्द्र प्रसाद सिंह के सम्पादन में नाटक आ रंगमंच पर केन्द्रित एगो अनियतकालिक पत्रिका ‘विभोर’ के प्रकाशन शुरू भइल, जेकर सात-आठ अंक सन् 2008 तक प्रकाशित हो चुकल बा।\nसासाराम (रोहतास) से डॉ. नन्दकिशोर तिवारी के सम्पादन में ‘सुरसती’ नाम के पत्रिका सन् 1999 से ही प्रकाशित हो रहल बा। सन् 2008 तक एकर लगभग पचीस अंक प्रकाशित हो चुकल रहे। अबो जब-तब एकर अंक देखे में आवेला।\nएह अवधि में निकलेवाली एगो विशिष्ठ मासिक पत्रिका रहे बलिया से प्रकाशित होखे वाली ‘भोजपुरी विकास चेतना’, जेकर सम्पादक रहले डॉ. राजेन्द्र भारती। अइसे त ई पत्रिका बरिसन पहिले शुरू भइल रहे, बाकिर तुरन्ते बंद हो गइल आ फेर कई बेर शुरू आ बन्द होत रहल। बाकिर राजेन्द्र भारती के सम्पादन में एकर निरन्तरता एगो लम्बा समय तक बनल रहे आ एकर साहित्यिक स्तरो श्लाघनीय बनल रहल।\nजुलाई, 1999 से ‘कविता’ नाम के त्रैमासिक पत्रिका भोजपुरी साहित्य प्रतिष्ठान, पटना से नियमित रूप में प्रकाशित होत रहल बा, जेकर सम्पादक हवे कविवर जगन्नाथ आ सह-सम्पादक हवे भगवती प्रसाद द्विवेदी। अबतक एकर बावन गो अंक प्रकाशित हो चुकल बा। वित्त-पोषण के अभाव का चलते 52 अंक के लोकार्पण का बाद, एकर त्रैमासिक प्रकाशन बंद कर दिहल गइल बा, एह संकल्प का साथे कि एकर वार्षिक प्रकाशन कइल जाई। विविध भावबोध आ विविध शिल्प-शैली के उत्कृष्ट कवितन का अलावे कविता-विषयक लघु निबन्ध आ कविता-पुस्तकन के समीक्षा से लैस ई पत्रिका भोजपुरी कविता के उत्कर्ष के प्रति समर्पित रहल बा।\nअगस्त, 2000 में सीवान से भगवान सिंह ‘भास्कर’ के सम्पादन में ‘उड़ान’ नामक पत्रिका प्रकाशित भइल रहे, मगर दू अंक से आगे ना बढ़ सकल। जनवरी-मार्च 2001 में ‘महाभोजपुर’ नाम के पत्रिका विनोद कुमार देव का सम्पादन में सज-धज से निकलल, बाकिर आगे ओकर प्रकाशन ना बढ़ सकल।\nविश्व भोजपुरी सम्मेलन के राष्ट्रीय इकाई के तत्वावधान में पटना से ‘भोजपुरी विश्व’ नाम के पत्रिका के प्रकाशन कई बरिस ले रहल बा, जेकर प्रधान सम्पादक रहले डॉ. अनिल कुमार पाण्डेय आ सम्पादक बाड़े डॉ. लालबाबू तिवारी। डॉ. अनिल कुमार पाण्डेय के निधन के बाद ई पत्रिका देखे में ना आइल।\nजमशेदपुर से अजय कुमार ओझा के सम्पादन में ‘निर्भीक संदेश’ नामक त्रैमासिक पत्रिका सन् 2002 से प्रकाशित हो रहल बा। ई द्विमासिक पत्रिका ह, जवना में हिन्दी आ भोजपुरी के अलग-अलग खण्ड रहेला। सुरुचिसम्पन्नता आ नियमितता एह पत्रिका के विशेषता बा।\nसन् 2006 से लखनऊ से ‘भोजपुरी संसार’ नामक त्रैमासिक के नियमित प्रकाशन होत रहल। श्रीमती आशा श्रीवास्तव एकर सम्पादक बाड़ी आ मनोज श्रीवास्तव एकर समन्वयक सम्पादक बाड़े। सुरुचिसम्पन्नता आउर सुन्दर गेटअप-मेकअप के ई मनोहारी पत्रिका आम लोगन में बहुत लोकप्रिय रहल बा। भोजपुरी के कुछुए पत्रिका अइसन बाड़ी सन, जवना के उत्तर भारत के विभिन्न शहरन के पत्रिका का स्टालन पर देखल जा सकेला। ‘भोजपुरी संसार’ अइसन कुछ पत्रिकन में से एगो रहे। बाकिर अब ई पत्रिका देखे में नइखे आवत।\nसन् 2007 में मुजफ्फरपुर से ‘भोर’ नाम के एगो त्रैमासिक के प्रकाशन शुरू भइल, जवना के चार गो अंक निकल सकल। एह पत्रिका के प्रधान सम्पादक रहले डॉ. ब्रजभूषण मिश्र आ सम्पादक रहले डॉ. जयकान्त सिंह ‘जय’। एकरा प्रकाशन में तत्काल गतिरोध हो गइल बाकिर बिहार विश्वविद्यालय, मुजफ्फरपुर में भोजपुरी के पढ़ाई होखे का चलते एह पत्रिका में छात्रोपयोगी सामग्री के समावेश से उमेद कइल जा सकेला कि एकर प्रकाशन में आइल गतिरोध जल्दिए खतम हो जाई।\nजुलाई-सितम्बर, सन् 2008 से ‘परास’ नाम के एगो त्रैमासिक के प्रकाशन तेनुघाट (झारखण्ड) से होत रहल। निबन्ध, कहानी, कविता आदि सब विधन से लैस एह पत्रिका के सम्पादक बाड़े डॉ. आसिफ रोहतासवी। एकर स्तरीय प्रकाशन जारी बा, जेकर श्रेय एकरा सम्पादक के बा।\nएह पत्र-पत्रिकन का अलावे, भोजपुरी के सम्मेलनन के अवसर पर प्रकाशित स्मारिको सभन अनियतकालिक पत्रिकन खानी बढ़िया सामग्री पाठकन खातिर परोसत रहल बाड़ी सन।\nहिन्दी के दैनिक पत्र ‘आज’, ‘नवभारत टाइम्स’, ‘राँची एक्सप्रेस’, ‘नवभारत’, ‘प्रभात खबर’, ‘हिन्दुस्तान’, ‘जनसत्ता’, ‘दैनिक जागरण’, ‘भोजपुरी फोरम’ जइसन अखबार समय-समय पर भा धारावाहिक रूप से भोजपुरी भाषा-साहित्य-संस्कृति विषयक ज्ञानवर्धक आ रोचक सामग्री परोस के भोजपुरी के पत्रकारिता के आ भोजपुरी के साहित्यिक-सांस्कृतिक उत्कर्ष के प्रोत्साहित कइले बाड़े स। अखिल भारतीय भोजपुरी साहित्य सम्मेलन के बिलासपुर (मध्यप्रदेश) में आयोजित आठवाँ अधिवेशन के अवसर पर ‘बिलासपुर टाइम्स’ नामक दैनिक पत्र आपन विशेषांक त निकललहीं रहे, पूरा-के-पूरा विशेषांक भोजपुरिए- भाषा में निकलले रहे।\nएह पत्र-पत्रिकन के अलावा नवंबर, 2008 से श्री विनोद कुमार तिवारी के संपादन में जमशेदपुर से मासिक समाचार-पत्रिका ‘गाँव-घर’ के प्रकाशन हो रहल बा। एगो आउर नया तिमाही ‘भोजपुरिया अमन’ के भी प्रकाशन उहें से होत रहल, बाकिर अब ओकर अंक देखे में नइखे आवत।\nभोजपुरी पत्रकारिता के विवेचन से एक बात साफ बा कि भोजपुरी के पत्र-पत्रिकन में साहित्यिके सामग्री प्रस्तुत करे पर विशेष ध्यान दिहल जात रहल बा। साहित्येतर समाचार, सूचना, रपट आदि के समावेश भोजपुरी के पत्र-पत्रिकन में कमे होत रहल बा। कुछेक समाचारप्रधान पत्रिका निकललो बा, त ओह में भोजपुरी के साहित्यिके प्रगति भा गतिविधि के स्थान मिलल बा। देश-दुनिया के साहित्येतर खबरन के समावेश इन्हनी में ना के बराबर होत रहल बा।\nबाकिर, एह अभाव के पूर्ति का दिसाईं एगो अत्यन्त महत्वपूर्ण डेग एही साल 2008 में अरिन्दम चौधरी उठवले बाड़े ‘द संडे इंडियन’ के भोजपुरी संस्करण प्रकाशित कइके। ई समाचार-साप्ताहिक पत्रिका अंग्रेजी, हिन्दी, उर्द, बंगला, तमिल, कन्नड़, तेलुगु, मलयानम, गुजराती, मराठी, असमिया, उड़िया आ पंजाबी का साथे-साथे भोजपुरिओ में प्रकाशित होखे लागल बा। ‘द संडे इंडियन’ जइसन समाचार-साप्ताहिक के भोजपुरीसंस्करण प्रकाशित करके भारत के संविधान-स्वीकृत भाषा सभन का पाँत में भोजपुरी के प्रकारान्तर से प्रतिष्ठित करेके जे महत्कार्य कइल गइल बा, ओकरा खातिर भोजपुरीभाषी जनता सदैव आभारी रही। उमेद कइल जा सकेला कि एह से प्रेरणा पाके भोजपुरी में कुछ समाचार-साप्ताहिक आउरो प्रकाशित होइहेंसन। भोजपुरी में कवनो दैनिको समाचार पत्र प्रकाशित होखे, एकर कल्पना त आउरो सुख देबेवाला बा।\n(सभार– “लेखाञ्जलि” से )


‘दिल ले गईल ओढनिया वाली’ के रिकॉर्ड व्यवसाय – Anjoria\n‘दिल ले गईल ओढनिया वाली’ के रिकॉर्ड व्यवसाय\nSeptember 1, 2012 Editor मनोरंजन 0\nसिनेमा भोजपुरी के नयका स्टार खेसारी लाल यादव के ‘दिल ले गईल ओढ़निया वाली’ सगरी बिहार में शानदार बिजनेस कइला का बाद अब मुंबई, पंजाब आ दिल्ली-यू. पी. में रिकॉर्ड व्यवसाय करे में लागल बिया. बालाजी सिनेविजन प्रा. लि. प्रस्तुत आ पप्पू भाई, राजेश सिंह अउर संजय कानूगा के बनावल ई फिलिम मुंबई में पहिला हफ्ता में 25,00,000/- रूपये के नेट बिजनेस कर देखवलसि. भिवंडी, कुर्ला समेत दर्जनभर सिनेमाघरन में फिलिम के दुसरका हफ्ता चलत बा. पंजाब के जालंधर अउर यू. पी. के बलिया, मऊ, आ बड़हल गंज में फिलिम रिकॉर्ड बिजनेस दर्ज करवलसि.\nअरविंद चौबे निर्देशित एह फिल्म में खेसारी लाल यादव, अंजना सिंह, शशि मोहन, प्रिया कपूर, आशा शर्मा, प्रिया पाण्डेय, बालेश्वर सिंह, रजनीश झांजी, मनोज टाईगर, जसवंत जैसवाल आ सीमा सिंह के खास भूमिका बा.


शुभम तिवारी के ‘‘प्रतिघात’’ – Anjoria\nशुभम तिवारी के ‘‘प्रतिघात’’\nभोजपुरी अभिनेता शुभम तिवारी अपना अगिला फिलिम ‘‘प्रतिघात’’ में पिंटू नामके एगो नौजवान के भूमिका में बाड़ें जवन एगो बाहुबली नीरज अहिरा खातिर काम करेला. बाकिर जब ओकरा नीरज के असलियत मालूम होखत बा त ऊ ओकरा विरोध में खड़ा हो जात बा. फेर जवन होखत बा तवने एह फिलिम “प्रतिघात” में देखावल गइल बा.\n‘‘प्रतिघात’’ में शुभम तिवारी के नायिका बाड़ी अक्षरा सिंह. निर्देशन राष्ट्रीयपुरस्कार पा चुकल आनंद डी गहतराज के बा जे शुभम तिवारी के भोजपुरी परदा पर ब्रेक दिहले रहले. शूभम अपना पिछला फिलिम ‘‘कलुआ भईल सयान’’ आ ‘‘अंतिम ताण्डव’’ के सफलता से उत्साहित बाड़ें आ प्रतिघातो से उनुका ढेरहन उमीद बा. शुभम के एगो अउरी फिलिम ‘‘लड़ब मरते दम तक’’ जल्दिए रिलीज होखी.\nप्रेम दीवानी रानी चटर्जी\nखेसारी-स्मृति के सफल जोड़ी फिलिम ‘‘प्यार झुकता नहीं’’ में


आरा चरपोखरी में माले समर्थक हमला कइलें – टटका खबर\nभोजपुर जिला के चरपोखरी इलाका के करनौल-चांदी गांव में पिछला मंगल के साँझ माले समर्थक हथियारबंद अपराधी खेत के जुताई करवावत प्रीतम यादव के परिवार वालन पर अंधाधुंध गोली चलावे लगलन. सजोग बढ़िया रहल कि केहू के जान ना गइल बाकिर जुताई करत ट्रैक्टर के नुकसान चहुँपल . प्रीतम यादव एगो माले समर्थक के हत्या करे का आरोप में जेल में बंद बाड़न कई साल पहिले प्रीतम के पिता आ दादा के हत्या माले समर्थक कर दिहले रहले. एकरा बाद माले समर्थक आ मुखिया रहल ब्रजेश पासवान के पिता के हत्या कर दिहल गइल रहुवे. एह सब का चलते माले वाला प्रीतम यादव पर आर्थिक नाकेबंदी लगवले बाड़े. बुध का दिने एएसपी विकास कुमार आ आरा सदर एसडीओ माधव सिंह गाँव के दौरा कर के हालात समुझलें.\nTags: चरपोखरी, चांदी, भोजपुर, माले\nचरपोखरी में बिजली करंट से दू गो लड़िका झँउसले


March 2011 – Page2– टटका खबर\nबिहार के स्वास्थ्य मंत्री अश्विनी कुमार चौबे के सोमार का दिने मोबाइल से संदेश भेज के धमकी दिहल गइल बा कि चौबीस घंटा का भीतर बीस लाख रुपिया दे दऽ ना त जान से मार दिहल जाई. एक घंटा का भितरे दू गो अलग अलग मोबाइल नम्बर से उनुका के धमकी वाला संदेश भेजल गइल\nदिल्ली में भोजपुरिया होली मिलन\nदेर से मिलल एगो खबर का मुताबिक पिछला दिने दिल्ली में भाजपा पूर्वांचल प्रकोष्ठ का तरफ से होली मिलन समारोह आयोजित कइल गइल जवना में मुख्य अतिथि बन के आइल बिहार के मोतिहारी से सांसद राधामोहन सिंह कहलें कि होलिका में नफरत आ भ्रष्टाचार के दहन कर के समरसता आ भाईचारा का साथ होली मनावल\nबिहार दिवस पर रवि किशन बधाई दिहले\nभोजपुरी सिनेमा के सदाबहार सुपर स्टार रवि किशन बिहार के मुख्य मंत्री नीतीश कुमार अउर सगरी बिहार वासियन के बधाई दिहले बाड़न. अपना सन्देश में रवि किशन लिखले बाड़न कि बिहार से उनुकर पुरान नाता रहल बा आ ऊ बदलत बिहार के बहुते नजदीक से देखले बाड़न. लिखले बाड़न कि ई सबकुछ भइल बा नीतीश\nबिहार के सउवाँ साल आजु से शुरु\nबिहार राज्य के स्थापना के शताब्दी आजु से धूमधाम से मनावल शुरु हो रहल बा. कार्यक्रम पूरा एक साल तक चली. आजु विधान परिषद के सौ साल पूरा होखला का उपलक्ष में आयोजित समारोह के उद्घाटन राष्ट्रपति प्रतिभा देवीसिंह पाटिल करीहें. एह मौका पर कई राज्यन से विधानपरिषद सभापति मौजूद रहीहें आ कुछेक राज्यन के\nवेस्ट इंडीज के हरा के अब आस्ट्रेलिया से भिड़े के तइयारी\nकाल्हु होली का दिने चेपक मैदान पर भइल मुकाबिला में भारत वेस्ट इंडीज के ८० रन से हरा दिहलसि. भारत अपना पारी में आल आउट हो के २६८ रन बनवले रहे. सचिन तेंदुलकर के सैकड़ा के सैकड़ा ना बन पावल आ ऊ दूइये रन पर आउट हो गइलन. युवराज सिंह के शानदार १३३ रन आ\nहोली हो लिहल\nरंग के त्योहार कहल जाये वाला होली काल्हु पूरा देश में धूमधाम से मनावल गइल. धूर खेल से शुरु हो के सबेरे नौजवानन के टोली एक दोसरा के रंग से पोते नहावे में लागल रहुवे. लड़िकियन औरतन के टोलीओ एह मामिला में केहूसे कम ना रहली सँ. दुपहरिया होत सभे नहा धोवा के अबीर गुलाल\nबिहार दिवस समारोह के तइयारी\nमंगल २२ मार्च से शुरु होखे जा रहल तीन दिन के समारोह के तइयारी अब आखिरी चरण में बा. मुख्य समारोह पटना के गाँधी मैदान में होखी आ कुछ कार्यक्रम श्रीकृष्ण मेमोरियल हॉल, तारामंडल, रवीन्द्र भवन आ कालिदास रंगालयो में करावल जाई. एह मंगल के बिहार अपना बनला के निनानबे बरीस पूरा कर के सउवाँ\nबलिया में बाँसडीह इलाका में एगो ट्रक अनिचर अतवार का रात में दुपहिया पर सवार दू जने के कचारत भाग गइल जवना से दुनु जने के ओहिजे मौत हो गइल. पुलिस फरार ट्रक चालक के खोजत बिया.\nविकिलीक्स खुलासा में सांसद खरीदे का बाति खुलला का बाद पिछला संसद में नोट देखावे वाला सांसदन के आरोप सही लागे लागल. दोसरे इहो साफ हो गइल बा कि संप्रग सरकार में डेगे डेग पर अमेरिकी प्रशासन के दखलन्दाजी बा. अमेरिका तय करत लउकत बा कि सरकार में कवना मंत्री के कवन विभाग दिहल जाव.\nआन्दोलनकारी जाटन के रेललाइन पर से हटावल जाव\nकाल्हु इलाहाबाद उच्च न्यायालय प्रशासन के निर्देश दिहलसि कि रेलवे लाइन पर से धरना हटावल जाव आ रेल गाड़ियन के चालन ठीक से करावल जाव. कोर्ट ई आदेश अपना हियाँ दाखिल एगो जनहित याचिका पर दिहले बा. कोर्ट का निर्देश का बादो जाट आन्दोलनकारी कुछ सुने के तइयार नइखन. कहले बाड़े कि कानूनी सलाह लिहल\nआज होलिका दहन भा सम्मत जरावल जाई\nकाल्हु होली हऽ आ आजु साँझ के होलिका दहन करावल जाई. एकरा के हमनी किहाँ सम्मत जरावल भा फूंकलो कहल जाला. लोग लड़िका सम्मत फूंकला का बाद ओकर परिक्रमा करेले आ लुकारी जरा के अपना अपना गाँव का सिवान का बाहर फेंके दउड़ेले. कई बेर पड़ोसी गाँव वालन से एही के ले के झगड़ो हो\nराजद के विधायक काल्हु विधानसभा में जम के बवाल कटले. ओह लोग के माँग रहे कि अलीगढ़ मुस्लिम विश्वविद्यालय के किशनगंज शाखा खातिर एके जगहा पूरा जमीन दिहल जाव. बाद में अपना विधायक दल के नेता अब्दुल बारी सिद्दिकी का कहला पर विधायक लोग अपना सीट पर लवटि गइल.\nइंजीनियर के मामिला पर भाजपा विधायक आ मंत्री में बतकही\nरोहतास जिला के ग्रामीण कार्य विभाग के कार्यपालक अभियंता ध्रुव प्रसाद के लेके मंत्री भीम सिंह आ भाजपा विधायक रामनरेश चौरसिया का बीच जम के बतकही भइल. विधायक के आरोप रहे कि मंत्री ओह इंजीनियर के बचावत बाड़न. मंत्री के जवाब रहल कि आरोप के जाँच करावल जा रहल बा आ आरोप सही साबित भइला\nगोरखपुर जिला के सहजनवा थाना इलाका के बिसरी गाँव में एगो छोट नाव पर सवार लड़िका पोखरा में मछरी मारे गइल रहले. एही दौरान नहाये का फेर में एक किनारे आ गइले जवना चलते नाव बेसम्हार हो गइल आ पलटि गइल. ओह पर सवार चार गो लड़िका तालाब में डूब के मर गइले. गोताखोर बाद\nबेतिया डाकघर में हेराफेरी प॰चम्पारण जिला के बेतिया प्रधान डाकघर में लाखो रुपिया के हेराफेरी के मामिला पकड़ाइल बा जवना में डाकघर के कुछ कर्मचारी शामिल रहले. एह घपला के जाँच करे के जिम्मेदारी ओही डाकघर के पोस्टमास्टर के दिहल गइल बा. पटना में एगो अउरी मेडिकल कॉलेज केन्द्र सरकार अपना कर्मचारी राज्य बीमा निगम\nसारण स्नातक सीट से विधानपरिषद सदस्य रहल महाचन्द्र प्रसाद सिंह काल्हु कांग्रेस से इस्तीफा देत कहलन कि पार्टी नेतृत्व आपन विश्ववसनीयता गँवा दिहले बा आ पार्टी में समर्पित नेता कार्यकर्ता के लगातार अनदेखी हो रहल बा जवना चलते अब अइसन पार्टी मे रहला के कवनो मतलब नइखे. जवाब में कांग्रेस के प्रदेश अध्यक्ष महबुब अली\nबीएचयू के दीक्षान्त समारोह\nबनारस हिन्दू विश्वविद्यालय के काल्हु संपन्न दीक्षान्त समारोह के संबोधित करत उपराष्ट्रपति मोहम्मद हामिद अंसारी कहले कि विश्वविद्यालय भविष्य का बारे में चिंतन मनन करे के सबले बढ़िया जगह ह. इहो कहलन कि भारत के बहुलतावाद ओकरा राष्ट्रवाद के भावनो से जुड़ल बा. मौका पर मंचासीन विश्वविद्यालय कुलाधिपति डा॰ कर्ण सिंह विश्वविद्यालय के महत्ता के\nपिछला सौ बरीस में अतना दुखदायी सुनामी ना आइल रहे जतना शुक ११ मार्च के जापान में आइल. अनेसा त पहिलही से रहे आ अबहियो बा कि एगो बड़हन तबाही अगिला पचास साल का पहिले कहियो आ सकेला जब जापान के दसियो लाख आबादी खतम हो सकेले. शुक के दिने जापान के सेनदई, Sendai, शहर\nना देबे वाला जानत बा ना लेबे वाला\nपता चलल बा कि बाबा रामदेव के पातंजलि आयुर्वेद लिमिटेड २००९ का चुनाव में भाजपा के एगारह लाख रुपिया चंदा दिहले रहुवे. बाबा रामदेव के भारत स्वाभिमान ट्रस्ट के महामंत्री आचार्य बालकृष्ण के कहना बा कि चंदा ना त बाबा रामदेव दिहले ना ऊ, चंदा त कंपनी के डायरेक्टर दिहले होखीहें. दोसरे कंपनी का तरफ\nबिहार सरकार शराबखोरी नइखे बढ़ावत\nविधानपरिषद में बहस का बीच दखल देत मुख्य मंत्री नीतीश कुमार कहले कि बिहार सरकार शराबखोरी के बढ़ावा नइखे देत. असल बाति ई बा कि राजस्व चोरी पर लगाम लागला का चलते सरकार के आबकारी विभाग बेसी राजस्व वसूल पा रहल बिया. विपक्ष के आरोप रहे कि एनडीए सरकार गली गली में शराब के दोकान


विराज भट्ट के खतरनाक स्टंट – Anjoria\nजल्दिये रिलीज होखे जा रहल भोजपुरी फिल्म “होत बा जवानी अब जियान ए राजा जी” में भोजपुरी सिनेमा के एक्शन स्टार विराज भट्ट कई गो खतरनाक स्टंट करत नजर अइहें. अपना प्रेमिका रुबी सिंह के दुश्मनन का चंगुल से छोड़ावे खातिर विराज भट्ट एह फिल्म में बहुते खतरनाक स्टंट सीन कइले बाड़न. उनका के अपना हाथ पर बैलगाड़ी, जीप, आ कार तक उठावत देखल जा सकेला एह फिल्म में. एही फिल्म से लोकप्रिय गायक शनि कुमार शनिया आपन अभिनय कैरियर के शुरुआतो करे जा रहल बाड़न. फिल्म में एह लोग का अलावा छोटू छलिया, श्यामली श्रीवास्तव, गोपाल राय, सत्या पाण्डेय, आलोक यादव, संजय पाण्डे वगैरह कलाकार मौजूद बाड़े.\nदिलजले पोस्ट प्रोडक्शन वाला स्टेज में


हाउ टू फइलल अटल पेंशन योजना फॉर्म ऑनलाइन रजिस्ट्रेशन हिंदी में बताये? » How To Fill Atal Pension Yojana Form Online Registration Hindi Me Bataye - Download the Vokal App\nहाउ टू फइलल अटल पेंशन योजना फॉर्म ऑनलाइन रजिस्ट्रेशन हिंदी में बताये?...\nHow To Fill Atal Pension Yojana Form Online Registration Hindi Me Bataye\nआपका प्रश्न हाउ टो फिल अटल पेंशन योजना फॉर्म ऑनलाइन रजिस्ट्रेशन हिंदी में बताएं तो अटल पेंशन योजना पाने के लिए आप संबंधित किसी भी बैंक में या पोस्ट ऑफिस में इस योजना का लाभ ले सकते हैं आपका अगर पहले से अकाउंट है तो भी आप इस योजना में डालो सकते हैं और नए अकाउंट में खुला कर आप इस योजना का लाभ ले सकते हैं\naapka prashna how toe fill atal pension yojana form online registration hindi me bataye toh atal pension yojana paane ke liye aap sambandhit kisi bhi bank me ya post office me is yojana ka labh le sakte hain aapka agar pehle se account hai toh bhi aap is yojana me dalo sakte hain aur naye account me khula kar aap is yojana ka labh le sakte hain\nआपका प्रश्न हाउ टो फिल अटल पेंशन योजना फॉर्म ऑनलाइन रजिस्ट्रेशन हिंदी में बताएं तो अटल पें


Umesh Gautam's Page - JaiBhojpuri.com\nMaleAra, Bihār, IndiaIndia Like3members like this\nBlog Posts (21)Discussions (31)EventsGroups (8)Photos (5)Photo AlbumsVideos Umesh Gautam's Likes Umesh Gautam's Friends\nView All Umesh Gautam's Groups\nसमुन्दर में भोजपुरी\nUmesh Gautam's Discussions\nStarted this discussion. Last reply by Umesh Gautam Jul 16, 2012. 24 Replies\nसब कोई के प्रणाम क के एगो बात कहतानी कि दिमाग एगो भगवान के अईसन देन बा कि एकर जतने प्रयोग करब ओतने तेज होई । त आज से रउरा सभे के बल पर एगो क्विज शुरु करतानी । जवाब दी , सवाल करी आ सवालन आ जवाबन के…ContinueTags: ., गौतम, उमेश, क्विज, जवाब भोजपुरी के बचाई जा !\nStarted this discussion. Last reply by Umesh Gautam Jul 16, 2012.4Replies\nनाम आ पईसा कमाए के एगो बड़ा आसान तरीका बा । गँदा आ अश्लील गीत गा के रातोरात धनी हो जा । भोजपुरी के खेत मेँ जेकरे मन करता उ चरे लागता । जेकरा भोजपुरी साहित्य के ए बी सी डी नईखे पता उहो कँपनी आ चैनल खोल…ContinueTags: के, ., भोजपुरी, बचाई ब्रह्मेश्वर मुखिया के हत्या के बाद ?\nStarted this discussion. Last reply by Umesh Gautam Jun 3, 2012. 1 Reply\nपहिलका नजर मेँ उ स्कुल मास्टर लागत रहन आ केहुँ ना सोचत रहे कि उम्र के एह पड़ाव मेँ उनकर हत्या होई । आ जब माले और रणवीर सेना के लड़ाई भी करीब करीब खत्म हो गईल रहे । अईसे शक के सुई एगो विधायक परिवार पर…ContinueTags: हत्या, मुखियाँ, बरमेश्वर View All\nUmesh Gautam's Page\nAkhilesh Kumar Singh liked Umesh Gautam's blog post ए भोले बाबा !May 1Anoop Srivastava commented on Umesh Gautam's blog post ए भोले बाबा !"बहुत नीमन गुहार कइले बानी रउआ भोले बाबा से ... संदेस साफ बा ..जय भोजपुरी ।"Apr 18Umesh Gautam commented on Umesh Gautam's blog post ए भोले बाबा !"बिश्वजीत भाई , सँजय भैया , नवीन भैया आ राजीव चाचा जी ! हम ईश्वर से प्रार्थना करतानी कि रउरा सभे के प्यार असही हमरा मिलत रहे । प्रणाम आ जय भोजपुरी ।"Apr 14Umesh Gautam liked Umesh Gautam's blog post ए भोले बाबा !Apr 14Rajeev Mishra "राजीव भोजपुरिया" commented on Umesh Gautam's blog post ए भोले बाबा !"उमेश जी जय भोजपुरी ,\nबहुते सुनर रचना बाबा बरमेश्वर नाथ से इहे कर जोरी निवेदन की हर पग तोहार कामयाबी के ओरी उठे !\nजय भोजपुरी !!"Apr 13Rajeev Mishra "राजीव भोजपुरिया" liked Umesh Gautam's blog post ए भोले बाबा !Apr 13नबीन भोजपुरिया ( NB ) commented on Umesh Gautam's blog post ए भोले बाबा !"प्रनाम आ जय भोजपुरी\nभोले बाबा भोजपुरिया समाज खाति गुरु संघतिया महतारी बाबु सब रहल बाडे आ आगहु रहिहे । भोले बाबा से अरज करत आजु के आपन हर दुख के बतावत ई रचना सांचहु बहुत बेजोड बनल बिआ .....\nजय भोजपुरी"Apr 12नबीन भोजपुरिया ( NB ) liked Umesh Gautam's blog post ए भोले बाबा !Apr 11भास्कर रंजन "सूर्य" liked Umesh Gautam's blog post ए भोले बाबा !Apr 11sanjay kumar singh liked Umesh Gautam's blog post ए भोले बाबा !Apr 11sanjay kumar singh commented on Umesh Gautam's blog post ए भोले बाबा !"उमेश जी प्रणाम आदमी के वेदना फूट पडेला जब उ एकांत मे अपना आराध्य के ध्यान धरेला । साफ दिख रहल बा जवन रौवा देखावे के चाहत बानी जय भोजपुरी\n"Apr 11शशि कुमार सिंह (SHASHI) liked Umesh Gautam's blog post ए भोले बाबा !Apr 10Brij Kishor Tiwari liked Umesh Gautam's blog post ए भोले बाबा !Apr 10Bishwajit yadav commented on Umesh Gautam's blog post ए भोले बाबा !"जय भोजपुरी आ परनाम उमेश भाई बहुत सुन्दर आ आज के दौर के सच्चाई बा रऊर रचना मे\nजय हो"Apr 10Umesh Gautam's blog post was featuredए भोले बाबा !जिनिगी परल फकरफन मेँ ए भोले बाबा ।जिनिगी परल फकरफन मेँ ।।चोरवन , अनेरियन के हो गईल राज बा ।केकरा से कही दुख , जब मुअल समाज बा ।।मुअल समाज के ना फिकीर बाटे मन मेँ ।जिनिगी परल फकरफन मेँ ए भोले बाबा ।जिनिगी परल फकरफन मेँ ।।लुट पाट घर भर दुनियाँ के नारा बा ।केहुँ ना बचावे पाई , तहरे सहारा बा ।।तहरे सहारा बाटे अईसन उलझन मेँ ।जिनिगी परल फकरफन मेँ ए भोले बाबा ।जिनिगी परल फकरफन मेँ ।।स्वार्थ मेँ डुबी गईल सवसे सँसार बा ।सारा उपदेश अब एहिजा बेकार बा ।।एहिजा बेकार बा , खोजता आनँद लोग पापावा के धन मेँ…See MoreApr96\nUmesh Gautam postedablog postए भोले बाबा !जिनिगी परल फकरफन मेँ ए भोले बाबा ।जिनिगी परल फकरफन मेँ ।।चोरवन , अनेरियन के हो गईल राज बा ।केकरा से कही दुख , जब मुअल समाज बा ।।मुअल समाज के ना फिकीर बाटे मन मेँ ।जिनिगी परल फकरफन मेँ ए भोले बाबा ।जिनिगी परल फकरफन मेँ ।।लुट पाट घर भर दुनियाँ के नारा बा ।केहुँ ना बचावे पाई , तहरे सहारा बा ।।तहरे सहारा बाटे अईसन उलझन मेँ ।जिनिगी परल फकरफन मेँ ए भोले बाबा ।जिनिगी परल फकरफन मेँ ।।स्वार्थ मेँ डुबी गईल सवसे सँसार बा ।सारा उपदेश अब एहिजा बेकार बा ।।एहिजा बेकार बा , खोजता आनँद लोग पापावा के धन मेँ…See MoreApr96\nशिक्षक , कवि तथा समाज सेवी\nभोजपुरिया बेटा । बचपने से हम हिन्दी , भोजपुरी मेँ कविता , गीत , कहानी आदि लिखेनी । बहुत सारा रचना प्रकाशित भइल बाड़ी स आ हामार गीत बहुत सारा गायक गवले बा लोग । रउरा सभे के प्यार बटोरे जय भोजपुरी प आईल बानी । जय भोजपुरी । जीती भोजपुरी । अईसे एगो बात बता दी कि हामार असली नाम ''उमेश कुमार मिश्र'' ह बाकिर साहित्य के क्षेत्र मेँ हामार नाम ''उमेश गौतम'' ह । ''गौतम'' हमनी के गोत्र ह ।\nface book तथा मित्र लोग के माध्यम से हम जय भोजपुरी परिवार के बारे मेँ जननी हा ।\nUmesh Gautam's Photos\nAt 5:13pm on August 18, 2012, Admin said… उमेश जी, प्रणाम आ जय भोजपुरी, कवनो डिलीट भइल ब्लॉग के दोबारा पोस्ट करब, तबे ऊ ओह लिस्ट में आ सकेला। At 12:28am on August 11, 2012, Admin said… उमेश जी, प्रणाम आ जय भोजपुरी, ओह डिस्कशन के बंद कइ दिहल गइल बा, अउर अगिला 24 घंटा में हटा दिहल जाई। Opera Mini वाला मुद्दा के हम तकनीकी टीम के भेज रहल बानी, आशा बा कि जल्दिये जबाब आई। At 11:03pm on August 8, 2012, Admin said… उमेश जी, मोबाइल डिवाइस पर जय भोजपुरी डॉट कॉम के एह लिंक पर देखल जा सकेला - http://www.jaibhojpuri.com/m/ At 5:20pm on July 14, 2012, Bishwajit yadav said… jai bhojpuri....\nbadeya bahi bhai g...........kuch khass na ego album ke tayri hoat ba.......... At 11:27am on July 12, 2012, sanjay panday said… umesh bhai dhanyavad ji\nfoto par pratikriya aa ashirwad deve khatir |\nAt 7:58pm on June 28, 2012, Rajnish Kumar Singh said… हमरा के आपन दोस्ती के काबिल समझनी.... एह खातिर रउरा के बहुत बहुत धन्यवाद.... At 12:53pm on June 23, 2012, Rajeev Mishra "राजीव भोजपुरिया" said… dhanyawaad umesh babua At 9:45am on June 7, 2012, Avanish Tiwari said… बस सब निमने बराबर बा ... रउवा बताईं... At 12:11pm on June 4, 2012, Admin said… बहुत बहुत धन्यवाद उमेश जी, ई राउर आपन घर हवे, अगर कवनो शिकायत भा सुझाव होखे, त रउआ हमरा से संपर्क कइ सकेनी। जय भोजपुरी... At 8:17pm on June 3, 2012, शशि कुमार सिंह (SHASHI) said… प्रणाम आ जय भोजपुरी भाई जी,हम राउर लोग के दुआ से नीमन बनी,राउआ कईसन बानी क चलेला आजकल.राउर आपन शशि कुमर सिंह No comments yet!\nUmesh Gautam's Blog\nए भोले बाबा !\nPosted on April 9, 2013 at 9:30am6Comments\nजिनिगी परल फकरफन मेँ ए भोले बाबा ।\nजिनिगी परल फकरफन मेँ ।।\nचोरवन , अनेरियन के हो गईल राज बा ।\nकेकरा से कही दुख , जब मुअल समाज बा ।।\nमुअल समाज के ना फिकीर बाटे मन मेँ ।\nलुट पाट घर भर दुनियाँ के नारा बा ।\nकेहुँ ना बचावे पाई , तहरे सहारा बा ।।\nतहरे सहारा बाटे अईसन उलझन मेँ ।\nजिनिगी परल… Continue भोजपुरी महोत्सव , प्रसौन्डा टोला , प्रखँड - शाहपुर , जिला - भोजपुर (बिहार)\nPosted on January 16, 2013 at 2:00pm0Comments\nबहुत दिन से मन मेँ अरमान रहे , आपन गाँव मेँ भोजपुरी गीत सँगीत के बड़ आयोजन करावे के । हाँलाकि कार्यक्रम त क गो भइल रहे बाकिर ईच्छा रहे भोजपुरी गायक लोग के बड़हन जमावड़ा करावे के ताकि लोगन के सार्थक गीत गवनई से जोड़ल जा सके । हम आपन गाँव के लोगन से सलाह मशवरा कइनी त बड़ा उत्साह जनक प्रतिक्रिया मिलल । तब हम आपन बड़ भाई आ भोजपुरी के शीर्ष कवि श्री शिवानन्द मिश्र "शिकारी '' से सँपर्क कइनी त उ सब गायक लोग के आमँत्रित क देले । दिनाँक 01-01-2013 के अखँड किर्तन के साथे हमनी के कार्यक्रम के आरँभ भइल आ दिनाँक… Continue आपन गाँव !\nPosted on December 27, 2012 at 1:44pm6Comments\nसरसोँ के फूल लहलहा गईल बाटे ,\nचना के साग हरियरा गईल बाटे ,\nताल तलैया करत बा ठिठोली ,\nनदियाँ खेलेली अजब अठखेली ,\nमटर के छेमी के अजबे लहार बा ,\nसब्जी के मारे त गदरल बधार बा ,\nधनियाँ के पतई त खुबे लहलहाता,\nगाजर के देखी देखी मन हरषाता ,\nलिट्टी आ चोखा खुबे बनत बा गाँव मेँ ,\nखेले झिरझिरी लोग जात बाटे नाव मेँ ,\nअईसन मेँ तू रह पत्थर के शहर मेँ… Continue नेह के बाती\nPosted on November 5, 2012 at 2:30pm3Comments\nचिठ्ठी ना पतरी ना मैसेज ना फोन ,\nखिसी चबावेनी ओढनी के कोन ,\nचमके बिजुरियाँ त धड़कन धधाला ,\nरेलियाँ के सिटी से आसरा धराला ,\nनेह के बाती टिमटिम जरत बाटे ,\nआवे के आसरा जिया मेँ फरत बाटे ,\nए हो बेदरदी ! तु काहावाँ भुला गइल ?\nरतिया के निँदियाँ अरु चैन चोरा गइल !\nअतहत जहान मेँ खोजी हम काहावाँ ?\nहमरो के ले ले चल बाड़ तु जाहावाँ । AddaBlog Post\nView All Welcome toJaiBhojpuri.com


सपना के ड्राइवर संईया – Anjoria\nMarch 12, 2012 Editor मनोरंजन 0\nभोजपुरी के जानल माल अदाकारा सपना के सबही जानेला. लोग के भरपूर इज्जत करे वाला आ अपना काम खातिर समर्पित सपना पिछला दिने फहीम ए खान के निर्देशन में बनत फिल्म “दिल त पागल होला” खातिर एगो आईटम गीत “ड्राइवर संईया” कइली जवना का बाद से इंडस्ट्री में उनुकर बहुते चरचा बा.\nअनेके फिलिमन में काम कर चुकल सपना दर्शकन के वाहवाही खूब लिहले बाड़ी. उनुका फिलिमन के फेहरिस्त बहुते लमहर बावे. राज पीपला (गुजरात) में शूटिंग के दौरान सपना निर्देशक फहीम खान के तारीफ करत कहली कि फहीम खान एगो सुलझल आ टैलेंटेड निर्देशक त हइये हउवें, ओहू ले बढ़ के एगो नीमन इसान हउवें.\nसपना के “ड्राइवर सईंया” के हॉट सेक्सी गीत दर्शकन के कतना मनोरंजन आ निर्माता के कतना कमाई करावत बा से त आवे वाला समय बताई बाकिर अतना तय बा कि ई गीत लोग का जुबना का साथे साथ उनुका मोबाइल रिंग टोन में बहुते सुनाइल करी.\nफहीम खान के सुलझल निर्देशक बतवली नायिका प्रिया शर्मा


गबन का आरोप में छपरा से दू गो कर्माचारी गिरफ्तार – टटका खबर\nसर्व शिक्षा अभियान में सवा सौ करोड़ रुपिया के गबन का मामिला में छपरा भगवान बाजार इलाका के एगो डेरा से जिला शिक्षा कार्यालय के दू गो कर्मचारियन के पुलिस गिरफ्तार कर लिहलसि. एह लोग क नाम हरेन्द्र सिंह आ अशोक कुमार सिंह बतावल जात बा. पाँच लोग का खिलाफ मामिला दर्ज बा जवना में से दू जने पहिले से जेल में बाड़न. एगो आरोपी अबहियों फरार बा.


भारत में कोरोनावायरस महामारी - विकिपीडिया\nभारत में महामारी के बिस्तार के नक्शा (25 मार्च तक ले)।\n100+ कन्फर्म केस\n50–99 कन्फर्म केस\n10–50 कन्फर्म केस\n1–9 कन्फर्म केस\nभारत में महामारी से मौत (22 मार्च तक ले)।\n21 राज्य,5संघराज्यक्षेत्र\nभारत में 2019–20 कोरोनावायरस महामारी के पहिला केस 30 जनवरी 2020 के दर्ज कइल गइल; एह बेमारी के सुरुआत चीन के वुहान से भइल रहल। 24 मई 2020 तक ले, भारतीय मेडिकल रिसर्च काउंसिल आ स्वास्थ अउरी परिवार कल्याण मंत्रालय के द्वारा कुल 649 केस, 42 लोग के ठीक होखल, 1 ब्यक्ति के बाहर प्रवास 13 मौत सभ के जानकारी कन्फर्म कइल गइल बाटे।\nएह रोग के परकोप के चलते एक दर्जन से बेसी राज्य सभ में एकरा के महामारी घोषित कइल गइल बाटे जहाँ महामारी एक्ट, 1897 के बिधान लागू कइल गइल बाड़ें आ शिक्षा संस्थान आ अउरी कई किसिम के बानिज्यिक संस्था सभ के बंद कइल गइल बाटे। सगरी टूरिस्ट वीज़ा सभ के सस्पेंड क दिहल गइल बाटे काहें से के ज्यादातर मामिला सभ बाहर से आवे वाला लोगन में दर्ज कइल गइल बाटे।\n22 मार्च 2020 के प्रधानमंत्री के कहनाम अनुसार 14-घंटा के ख़ुद जनता द्वारा कर्फ्यू बितावल गइल। एकरे बाद सरकारी रूप से 75 जिला सभ के बड़ शहरन में तालाबंदी लगावल गइल जहाँ-जहाँ बेसी मामिला दर्ज भइल रहलें। आगे चल के, 24 मार्च के परधानमंत्री के संबोधन के बाद 21 दिन के तालाबंदी पूरा देस में लागू कइल गइल जेकरा चलते सगरी 1.3 बिलियन लोग परभावित बा।\n2 जबाबी स्थिति\n2.1 परधानमंत्री के जबाबी काम\n2.1.1 सार्क कांफ्रेंस\n2.1.2 जी20 कांफ्रेंस\n2.1.3 देस के संबोधन\nभारत में महामारी के बिस्तार के नक्शा (30 जनवरी 2020 के बाद से)\nभारत में कोविड-19 के केस (\nमौत ठीक भइल सक्रिय केस\nस्रोत: MoHFW अउरी Worldometers.\nभारत में सभसे पहिला तीन केस इहाँ के केरल राज्य में मिललें, ई तीनों जने चीन के वुहान से आइल बिद्यार्थी रहल लोग। रोग के संक्रमण के बढ़ती तेज तब भइल जब मार्च के महीना में पूरा देस भर से कई मामिला सोझा अइलें। इनहना में जादेतर केस अइसन लोग से जुड़ल रहलें जे लोग एह बेमारी से ग्रसित देस सभ के यात्रा कइले रहे। 10 मार्च के कुल केस के संख्या 50 पहुँच गइल। 12 मार्च के एगो 76-साल के ब्यक्ति जे सऊदी अरब से आइल रहलें एह रोग से मरे वाला पहिला ब्यक्ति बनलें। कुल केस 15 मार्च के 100 पहुँचल आ 20 मार्च के 250 भइल, आ 24 मार्च के ई गिनती 500 पार क गइल। 24 मार्च तक ले कुल मौत 10 रहल।\nपरधानमंत्री के जबाबी काम[संपादन]\n—Prime Minister Narendra Modi during the video conference with SAARC nations, 15 March 2020.\n13 मार्च के प्रधानमंत्री नरेंद्र मोदी ई प्रस्ताव रखलें कि सार्क देस सभ आपस में मिल के एह महामारी से लड़ें आ उनके अइसन आइडिया के नेपाल, मालदीव, श्री लंका आ भूटान के देसन द्वारा स्वागत कइल गइल। 15 मार्क के सार्क देस सभ के नेता लोग के साथे एगो वीडियो कांफ्रेंसिंग के सार्क देसन खातिर परधानमंत्री ₹74 करोड़ (US$12 मिलियन) के COVID-19 इमरजेंसी फंड बनावे के घोषणा कइलेन।\nSAARC conference on COVID-19 (बाहरी बीडियो)\nमोदी जी20 समूह के एगो वर्चुअल कांफ्रेस करे के कहलें जवना से कि COVID-19 के निपटे के तरीका पर चर्चा हो सके आ बैस्विक अर्थब्यवस्था के एकरे परभाव से बचावे पर बात हो सके। उनका एह कदम के तारीफ भइल आ रूस, अमेरिका आ सऊदी अरब नियर देस एकर समर्थन कइलेन।\nदेस के संबोधन[संपादन]\nPM Modi's address to the nation on Coronavirus on 19 March 2020\n19 मार्च के मोदी लोगन से अतवार, 22 मार्च के सबेरे7बजे से9बजे रात ले 'जनता कर्फ्यू' (माने ख़ुद अपने ऊपर कर्फ्यू मान लेवे) के कहलें। ऊ सभ भारतीय लोग से अपना घरे में रहे के कहलें कि कुछ हप्ता घर से काम करें। अपना घर के बालकनी आ छत पर आ के ओही दिन5बजे ताली या थरिया बना के इमरजेंसी सर्विस सभ में काम करे वाला लोग के, डाक्टर लोग, पुलिस वाला आ सरकारी कर्मचारी, होम डिलीवरी करे वाला नियर सभ लोग के उत्साह बढ़ावे खातिर कहलें। कोविड आर्थिक रिस्पांस टास्क फोर्स के गठन करे के घोषणा भी एह लाइव संबोधन में कइल गइल।\nकर्फ्यू के दिने साँझ के बेरा मोदी जी कई गो ट्वीट कइलेन: "जनता कर्फ्यू COVID-19 के खिलाफ लड़ाई के एगो सुरुआत भर बाटे"। लोगन के एकरा के पूरा करे खातिर कहलें आ एकरे भर के सफलता न मान लेवे के कहलें। जहाँ जिला में तालाबंदी लागू रहल उहाँ लोगन से घरे से बाहर न निकले के कहलें।\n24 के मोदी एक बेरी अउरी देस के संबोधित कइलेन। एह संबोधन में ऊ कहलें कि, "आप सभ ई देख रहल बाड़ीं कि दुनिया के सभसे एडवांस देस सभ ले एह महामारी के सोझा एकदम बेसहारा बाड़ें...सगरी तइयारी आ कोसिस के बावजूद कोरोनावायरस एतना तेजी से फइल रहल बाटे कि ई देस सभ क्राइसिस के मैनेज करे में मुश्किल में बाड़ें।" कहलें कि एकलौता तरीका बाटे कि एकरा चक्र के सोशल डिस्टेंसिंग से तूरल जाय। ऊ पूरा देस भर में तालाबंदी के घोषणा कइलेन जे 21 दिन खाती लागू रही। एह समय में लोग से अपना घर में रहे के कहल गइल बाटे।\nउनके द्वारा सेहत सुबिधा सेक्टर खातिर ₹15,000 करोड़ (US$2.3 बिलियन) मदद के घोषणा कइल गइल बाटे। एह पइसा के इस्तमाल टेस्ट सुबिधा बनावे, पर्सनल प्रोटेक्टिव एक्विपमेंट (पीपीई) बनावे, आइसीयू बनावे आ वेंटिलेटर बनावे खाती कइल जाई अउरी मेडिकल कर्मचारी लोग के ट्रेनिंग देवे खाती इस्तमाल होखी।\n↑ "Kerala confirmed first novel coronavirus case in India". इंडिया टुडे. 30 जनवरी 2020.\n↑ 2.0 2.1 2.2 2.3 "Home | Ministry of Health and Family Welfare | GOI". www.mohfw.gov.in. पहुँचतिथी 25 मार्च 2020.\n↑ Helen Regan, Esha Mitra Swati Gupta, Millions in India under coronavirus lockdown as major cities restrict daily life, सीएनएन, 23 मार्च 2020\n↑ India locks down over 100 million people amid coronavirus fears, अल जजीरा, 23 मार्च 2020.\n↑ India coronavirus: Modi announces 21-day nationwide lockdown, limiting movement of 1.4bn people, दि इंडिपेंडेंट, 24 मार्च 2020.\n↑ "Kerala Defeats Coronavirus; India's Three COVID-19 Patients Successfully Recover". The Weather Channel. पुरालेखित से पुरालेखित 18 February 2020 के. पहुँचतिथी 21 February 2020.\n↑ "Update on COVID-19". pib.gov.in. पहुँचतिथी 2020-03-19.\n↑ 8.0 8.1 8.2 "India offers $10 mn for coronavirus emergency fund: PM Modi to SAARC leaders". Livemint. 15 March 2020.\n↑ 13 Mar; 2020; Ist, 20:51. "PM Modi bats for joint Saarc strategy to fight coronavirus, gets prompt support from neighbours | India News - Times of India". The Times of India (English में). PTI. पहुँचतिथी 14 March 2020. CS1 maint: numeric names: authors list (link)\n↑ Bureau, Our. "PM Modi calls for 'Janata curfew' on March 22 from7AM-9 PM". @businessline (English में). पहुँचतिथी 19 March 2020.\n↑ DelhiMarch 19, India Today Web Desk New; March 19, India Today Web Desk New; Ist, India Today Web Desk New. "What is Janata Curfew: A curfew of the people, by the people, for the people to fight coronavirus". India Today (English में). पहुँचतिथी 19 March 2020.\n↑ "Modi appeals for self-imposed janata curfew on Sunday". Business standard.\n↑ "Covid 19 Economic Task Force: Government forms Covid-19 economic response task force, says PM Modi". The Times of India (English में). 19 March 2020. पहुँचतिथी 20 March 2020.\n↑ "Press Information Bureau". pib.gov.in. पहुँचतिथी 2020-03-23.\n↑ "PM calls for complete lockdown of entire nation for 21 days". Press Information Bureau. पहुँचतिथी 25 March 2020.\n↑ "COVID-19: Indian PM Modi announces complete lock down starting March 25". gulfnews.\n↑ "Entire India to be put under lockdown from midnight: PM Modi". indiatoday.\n↑ "Coronavirus LIVE: Modi locks down India for 21 days from midnight". Business standard.\n"https://bh.wikipedia.org/w/index.php?title=भारत_में_कोरोनावायरस_महामारी&oldid=669772" से लिहल गइल\nएह पन्ना पर आखिरी बेर संपादन9अप्रैल 2020 के 20:01 बजे भइल रहल।


नितिश कुमार के भोजपुरी मे भाषण मारिसस मे - JaiBhojpuri.com\nनितिश कुमार के भोजपुरी मे भाषण मारिसस मे\nAdded by नबीन भोजपुरिया ( NB ) on February 27, 2011 at 2:28am\nनितिश कुमार जब मारिसस मे गईल रहलन त ओजुगा मंच से भोजपुरी मे भाषण देले रहलन !\nTags: कुमार, जय, नितिश, भाषण, भोजपुरी\nभोजपुरिया स्वाभिमान सम्मेलन-२\nभोजपुरिया स्वाभिमान सम्मेलन-2 पंजवार\nनवीन भोजपुरिया के भाषण\nComment by नबीन भोजपुरिया ( NB ) on February 27, 2011 at 2:30am एक हाली जरुरी सुनी !\nहमरा गर्व बा की हम भोजपुरिया हई !\nजय भोजपुरी जिआ भोजपुरी Comment by Ashutosh Ranjan on February 27, 2011 at 2:40am इ त बड़ा निमन भोजपुरी बोलत बाडन जी Comment by Pankaj Praveen on February 27, 2011 at 9:23am एह भाषण के लेखन शैली हमरा सुधीर भाई के लगत बा.. CM जी कही कॉपी त नइखन मरले... जय हो Comment by नबीन भोजपुरिया ( NB ) on February 27, 2011 at 9:24am हा हा हा हा हा\nवईसे सुधीर जी कहत रहनी की एक हाली उँहा के लिख के भेजले रहनी ।\nअब त उँहे के क्लियर करब :-) Comment by Sudhir Kumar on March 1, 2011 at 1:56pm अब एह पर आधिकारिक रुप से कुछ कहल उचित ना होई, लेकिन नीतीश जी के मॉरिशस दौरा से पहिले2गो पन्ना में हिन्दी में लिखल कुछ आइल रहे, जवना के भोजपुरी में अनुवाद कइ के हम भेजले रहनी। एह बात के भोजपुरी अभिनेता मनोज तिवारी भी जानेले, आ अउर भी बहुत लोग, जे एह दौरा के हिस्सा रहे। हमरा गर्व बा कि आपन भाषा में अपना बिहार के संदेश मॉरीशस के भोजपुरियन तक पहुँचाये में हमार भी कुछ सहयोग रहल। जय भोजपुरी...। Comment by नबीन भोजपुरिया ( NB ) on March 1, 2011 at 7:40pm सुधीर जी , बहुत नीमन अनुवाद भईल बा आ नितिश कुमार के व्यक्तित्व पे एक दम सेट करत बा !\nई हमनी खातिर बहुत खुशी के बात बा की रउवा भोजपुरी अनुवाद कई के देले रहनी !\nजय भोजपुरी Comment by Rajeev Mishra "राजीव भोजपुरिया" on March 1, 2011 at 9:16pm जय हो , जय हो , जय भोजपुरी जीय भोजपुरी , Comment by शशि कुमार सिंह (SHASHI) on March 6, 2011 at 11:33am जय भोजपुरी जीय भोजपुरी Comment


टटका खबर, बियफे, १० जून – Anjoria\nजून 10, 2010 news in bhojpuri, टटका खबर\nयूपी में निकाय चुनाव राजनीतिक दल का चिह्न पर ना होखी\nमायावती परसो घोषणा कइले रही कि अब २०१२ तक बसपा लोकसभा भा विधानसभा के कवनो उपचुनाव ना लड़ी आ आपन ताकत २०१२ के विधानसभा चुनाव खातिर सँजो के राखी. काल्हु पता चलल कि निकाय चुनाव में राजनीतिक दल के चुनाव चिह्न पर चुनाव ना करावे के गजत पिछला ११ मई के निकाल दिहल गइल रहुवे आ १० जून ले ओहपर आपत्ति दाखिल कइल जा सकेला. कवनो राजनीतिक दल के समय पर सूचना ना दिहल गइल. अब विपक्ष एह बात के आलोचना कर रहल बा.\nभोपाल गैस त्रासदी के मुकदमा के फैसला अइला का बाद सरकार के चहुओर आलोचना\nदेश से विदेश तक भारत सरकार के संवेदनहीनता आ भारतीय न्यायप्रणाली के विसंगति के आलोचना हो रहल बा. कहल जा रहल बा कि धनपशु भारत के भारत के न्यायव्यवस्था के नाजायज फायदा उठावे में सफल रहेले. भोपाल मामिला के फैसला एक त बहुत देर से आइल आ जब आइबो कइल त दोषियन के मिलल सजा अतना कम बा कि एकरा के जरला पर नून छिड़कल कहल जा सकेला. सरकार पर दोष लाग रहल बा कि ऊ अमेरिका का दबाव में आ के वारेन एंडरसन के विदेश जाये में सहयोग दिहलस आ ओकर जाँच एजेन्सी मुकदमा के जानबुझ के कमजोर कर दिहले. अब मंत्रियन के एगो नया समूह बनावल गइल बा जवन पूरा मामिला के समीक्षा करी. तब ले केन्द्र आ मध्यप्रदेश सरकार फैसला का खिलाफ अपील करे के एलान कइले बिया.\nभारत के डिग्रियन के विदेशन में मान्यता दिलवावे के कोशिश\nकेन्द्रीय मानव संसाधन विभाग कोशिश कर रहल बा कि देश के डिग्रियन के विदेशन में मान्यता मिल जाव. अबहीं भारत वाशिंगटन समझौता के सदस्य ना रहल हऽ जवना चलते ई दिक्कत होत रहल हऽ.अब भारत के अस्थायी सदस्यता दे दिहल गइल बा जवना का बाद ओकरा कुछ डिग्रियन के विदेशन में मान्यता मिले लागल बा. एह दिशाईं अमेरिका, इगलैण्ड, आस्ट्रेलिया, न्यूजीलैण्ड वगैरह से अलग अलग बात चल रहल बा. तेजी से बुढ़ात पश्चिमी देशन में भारतीयन के रोजगार के संभावना बढ़िया बा.\nबिहार से राज्यसभा चुनाव में छठा उम्मीदवार का अइला से सबकुछ असहज हो गइल\nअन्तिम समय में कर्नाटक के एगो उद्योगपति उदय बिहार से राज्यसभा सीट के दावेदार बन के आपन नामांकन दाखिल कर दिहलस जवना का बाद सगरी पार्टियन के गणित गड़बड़ा गइल बा. पहिले संभावना बनल रहे कि पांचो उम्मीदवार निर्विरोध चुना जइहे बाकिर अब चुनाव करावही के पड़ी काहे कि पांच गो सीट पर छह गो उम्मीदवार बन गइल बाड़े. उदय के नामंकन खातिर जरुरी विधायकन के समर्थन मिल गइल आ कहल जात बा कि जीटे लायक वोटो के जुगाड़ कर लिहन. सबले संकट में रामविलास पासवान के उम्मीदवारी आ गइल बा जिनका लगे पक्का समर्थन मौजूद नइखे. जदयू अपना दू उम्मीदवार आ भाजपा आपन एगो के जितावे लायक पर्याप्त वोट रखले बा. राजदो का लगे अपना उम्मीौदवार के जितावे लायक वोट बा. देखल जाव कि रामविलास आ उदय में केकर जीत होखत बा.\nपटना पुलिस के कारनामा\nपटना विवि के प्रो राय मुरारी के कार बुध का दिने चोरी हो गइल. दुपहरिया में ऊ प्राथमिकी दर्ज करा दिहलन. बाद में पता ना कवना कारण चोर उनकर गाड़ी फेर घर का लगे ले आ के छोड़ दिहलन. प्रोफेसर साहब के खबर मिलल त दउड़ल धअवल फेर चहुँपलन थाना कि कार मिल गइल. सुनते थानाधिकारी के बाँछ खिल गइल आ ऊ सिपाही भेज के गाड़ी थाना मँगवा लिहले. प्रोफेसर साहब के बतावल गइल बा कि प्राथमिकी दर्ज हो गइल बा एहसे कार अब कोर्टे से मिल पाई. पड़लन राम कुकुर का पाले!\nहेडले मनलसि कि मुंबई हमला का हर डेग पर पाकिस्तानी खुफिया एजेन्सी साथ दिहलस\nअमेरिका में चल रहल पुछताछ में डेविड हेडली सकार लिहलसि कि पाकिस्तानी खुफिया एजेन्सी आईएसआई लश्करे तोएबा के हर डेग पर मार्गदर्शन कइलस. भारत एह बात के आरोप पाकिस्तान पर हमेशा से लागावत आइल बा. हेडली पाकिस्तानी सेना के तीन गो अधिकारियन के नामो बतवलसि जे एह हमला के षडयन्त्र में शामिल रहले. मेजर शमीर अली, मेजर इकबाल आ मेजर हारुन में से शमीर आ इकबाल के नाम पाकिस्तान के दिहल डाजियर में भारत पहिले से शामिल रखले बा.\nतलाक लिहल दिहल आसान बनावे जा रहल बिया सरकार\nहिन्दू मैरिज एक्ट आ सिविल मैरिज एक्ट के प्रावधान में तलाक लिहल दिहल अतना आसान नइखे कि बिना हुज्जत के आ एक दोसरा के दोषी बनवाल बिना तलाक लिहल जा सके. अब सरकार चाहत बिया कि अगर शादी अव्यावहारिक बन गइल बा आ ओकरा के निबाहल संभव नइखे त एह आधार पर तलाक आराम से दिहल जा सके. सरकार के एह कदम से औरतन के बेसी नुकसान बा काहे कि ओह लोग के अबही संपत्ति में जायज हक नइखे मिलल. एहसे कुछ मरदन के जरुर सहूलियत हो जाई.\nमौत के सजाय झेलत भारतीयन के राहत के किरण लउकल\nसऊदी अरब में सतरह गो भारतीयन के मौत के सजाय दिहल गइल बा. ओह लोग पर आरोप रहे कि ऊ लोग एगो पाकिस्तानी के दिन दहाड़े पीट पीट के मार डलले. अब ओह मामिला के मुख्य गवाह आपन बयान बदल दिहले बा आ कहले बा कि ऊ केहू के नइखे पहिचानत. कहलस कि ऊ दबाव में आ के पिछला बयान दे दिहले रहे बाकिर अगर ओहसे कवनो बेकसूर के सजा हो जाई त खुदा ओकरा के कबो माफ ना करीहे. एहसे ऊ साफ कहत बा कि ऊ आरोपियन के नइखे चिन्हत.\nसावधि जमा पर ब्याज बेसी देबे के सोचत बाड़े बैंक\nनगदी तरलता के कमी आ निवेश खातिर जम के कर्जा बँटला का बाद बैंकन के लागत बा कि पूंजी जुटअवे खातिर सावधि जमा के ब्याज दर बढ़ा दिहल जाव जेहसे लोग एह में पइसा जमा करे. शेयर बाजार के टूटत माहौल में ई बात सबका बहुते आकर्षक लागी. ओने प्रणव मुखर्जी कहले बाड़न कि आयकर के दर कमे बनावल राखल जाई.\nफीफा वर्ल्ड कप के तइयारी पूरा हो गइल बा\nदुनिया के २०४ गो देशन का बीच मैच का बाद क्वालिफाई होके ३२ गो टीम दक्षिण अफ्रीका में होखे जा रहल उनइसवाँ फीफा वर्ल्ड कप में मुकाबिला करे चहुँप गइल बाड़ी सँ. एहमें आठ गो समूह बनावल गइल बा आ आठो के शीर्ष दू गो टीम नाकआउट खेलिहन सँ. हार का बाद टीम बाहर होत जइहें सँ. पूरा दुनिया के फुटबाल प्रेमी एह महासमर के बेसब्री से इन्तजार करत रहले हऽ आ अब रणभेरी नाजे के घड़ी आ गइल बा.\nटटका खबर, मंगल, ८ जून


भोजपुरी भाषियन से केन्द्र सरकार के धोखाधड़ी | Anjoria's Weblog\nThis entry was posted in खबर, देश आ समाज, भाषा, सरोकार and tagged भोजपुरी by Anjoria. Bookmark the permalink.\n1 thought on “भोजपुरी भाषियन से केन्द्र सरकार के धोखाधड़ी”\nचंदन कुमार मिश्र on सितम्बर 2, 2012 को 1:47 अपराह्न said:\nअब त बुझात होई भोजपुरी के धुरंधर लोग के कि तमासा का होला!